"Gizon arrantzaleen itzalean egon gara emakumeak" - Irutxuloko Hitza : Irutxuloko Hitza\n"Gizon arrantzaleen itzalean egon gara emakumeak"\nYolanda, Perez San Juan; arrantzale ohia.\nGrosekoa da Yolanda Perez San Juan, 1987an jaioa. Donostiako Kaian egin du bizitzaren parte handi bat, arrantzalea izan baita urte askoan, gizonez inguratutako lan giro batean. Senarra izan du bidelagun, bikote zirela txalupa bat erosi eta orduan hasi baitzuten abentura. Urte askoan ezkutuan ibili ostean, plazara atera da, eta bizi izandakoaren berri eman digu, ahobizarrik gabe.\nNondik datorkizu arrantzarekiko zaletasuna?\nNire gizonak, Jorge Padillak, familia du Kaian, eta baxurako ontzi batean lan egiten zuen, legatzak hartzen. Berarekin aritzen zen lagun batekin txalupa txiki bat erosi zuen, eta beraien kontura hasi ziren. Garai hartan, nire mutil laguna zen, eta arrainarekin Kaira iristen zirenean, nik pishonera lanak egiten nizkien; hau da, arraina jaso, espezieen arabera antolatu, pisatu eta lonjara eraman, eta prezioa defendatu. Orduan lonja Ontzi Museoaren ondoko eraikina zen.\nNoiz hasi zinen orduan arrantzan?\n1982an nabigazio libreta atera nuen, eta mutil laguna eta biok bizitza berri bat hasi genuen. Orduan nire mutila zenarekin lanean ari zen lagunak ez zuen ontzi handiago batera igaro nahi, pozik zegoen zeukanarekin, eta mutil lagunak eta biok txalupa handiago bat hartu genuen, kreditu bat eskatuta, noski! Karmengo Ama izena jarri genion eta horrela hasi ginen. Hemen itsasoa oso zakarra da, ez da Mediterraneoan bezala, eta askotan ezin ginen lanera atera. Jardin izeneko txalupa hartu genuen orduan, baina hura ere ez zen nahikoa, eta, azkenean, Padilla Anaiak izenekoa egin genuen. Horrekin aukera genuen eguraldi txarrarekin ere itsasora ateratzeko, eta ondo genbiltzanez, oraindik txalupa handiago bat hartu genuen. Lekeitioko ontziola batean egin genuen, eta marinelak hartu behar izan genituen gurekin lanean hasteko. Egurrezkoa zen eta zahartu egin zenez, poliesterreko bat hartu genuen gero. Hori izan zen izan genuen azken ontzia: Otoitz.\nNolakoa izaten zen egunerokoa?\nGoizeko lauretan jeikitzen ginen egunero, eta sekula ez genekien noiz itzuliko ginen etxera. Kalak lau bat ordura genituen, eta normalean beti etxera itzultzen ginen lotara. Noizbait geratu ginen itsasoan lotan, baina oso gutxitan. Gainera, hobe etxera etorri eta bi orduz lo egitea, egun osoan txalupan pasatzea baino.\nZer arrantzatzen zenuten?\nSei lagun ibiltzen ginen itsasoan azken urteetan. Tresmail sareak edo betak erabiltzen genituen. Tresmaila sareek hiru zati izaten dituzte, eta harekin bereziki mihi-arrainak arrantzatzen genituen. Zapoak ere hartzen genituen udaberrian, edo erroboiloak. Azkenean, sarean sartzen zen guztia; baita mariskoa ere. Hala ere, guk beti gogoko izan genuen mihi-arraina, eta haien bila joaten ginen bereziki, garai eta leku jakinetan.\nNolakoa zen kaiko giroa lanean ibili zinen urte haietan?\nEz zuen oraingoarekin zer ikusirik. Hasteko, jada orain ez dugu arrantza porturik, pare bat arrantza ontzi baino ez dira geratzen. Hasi nintzen garaian jendea ez zegoen giro horretan emakume bat ikustera ohitua, eta ez ninduten oso ongi onartu, ea nora nindoan pentsatzen zuten. Arrantzan aritzen nintzen emakume bakarra nintzen, baina ez zitzaidan inporta pentsatzen zutena. Konstantea izan nintzen, nire lana egin nuen, eta pixkanaka, egunero ikusten nindutenez, ohitu egin ziren.\nArrantzan ez, baina gainontzeko lanbideetan baziren emakumeak; saregileak, esaterako, ezta?\nBai, hori da. Anamari eta Guillerma saregileak gogoan ditut, eta oso ongi moldatzen ginen.\nLan gogorra zen?\nBai. Arraina bera saretik kentzea ez pentsa batere erraza denik, sarea puskatu gabe. Korapiloak kentzen ikasi beharra zegoen, eta hasieran kostatu egin zitzaidan. Zorabiatu ere egiten nintzen hasieran, baina pixkanaka ohitu egin nintzen bizimodu horretara. Tituluak ere atera nituen, itsasoko ir rati-telefonistarena,mekanikoarena eta patroiarena, ehun pertsona arteko ontziak eraman ahal izateko.\nBaduzu buruan egun oso berezirik?\nBaditut oroitzapenak asko arrantzatu genuen egunetakoak, baina askotan horrek ez zuen ezertarako balio, lonjan prezioak jaitsi egiten baitziren. Itsasotik pozik iristen ginen, eta gero prezioak baxuak zirela ikustean, animoak behera egiten zuen. 300 kilo mihi-arrain ekartzera ere iritsi ginen! Sareak bota eta buelta egitea ere egokitu zitzaigun, eguraldi txarrarengatik. Denetik izan genuen.\nNoiz hartzen zenuten atseden?\nHasieran ez genuen atseden egunik, lan egiten genuen larunbat eta igandeetan. Kontua da askotan eguraldi txarrarengatik ezin ginela itsasora atera, batzuetan baita hamabost egunetan ere. Orduan, aukera genuenean, beti ateratzen ginen, bestela ezin genituen gizarte segurantza eta halakoak ordaindu! Gero, Eusko Jaurlaritzak igandeetan ateratzea debekatu zigun, atseden egun bat hartu behar genuelako. Aurrerago, larunbatetan lan egitea ere debekatu ziguten, eta ostiraletan 17:00etarako lehorrean egon behar izaten genuen. Arazoren batengatik pixka bat beranduago iristen baginen, ez ziguten ezer esaten, baina beti ibiltzen ginen orduari begira. Horregatik, igandeetan gaueko hamabietan ateratzen ginen sareak bota ahal izateko. Haurdunaldietan geratu nintzen denbora batez, edo gaixotu ginenetan.\nOporrik izaten al zenuten?\nGuk biok ez. Marinelei bai ematen genizkien oporrak. Ezkondu ginenean, Beti Jai jatetxera joan ginen hamabost bat lagun. Larunbat batean ezkondu eta astelehenean jada lanean ari ginen itsasoan, beharra genuelako. Karmengo Aman genbiltzan orduan lanean, eta lagun bat harrituta etorri zitzaigun:«Ez zineten larunbatean ezkondu?». Ez zitzaigun beste aukerarik geratzen aurrera egiteko.\nAzken urteak nolakoak izan ziren?\nHasierakoetatik oso desberdinak. Ez zegoen ia mugimendurik. Berez Donostiako kofradiakoak ginen arren, azken urteetan Pasai Donibanen izan genuen ontzia, lonja desagertu egin zelako. Etxean bezala, inon ez, baina Pasaian ere gustura egon ginen. Prezioak altuagoak ziren, jende gehiago zegoelako. Aurretik ere bagenuen harremana Pasaiakoekin, batzuetan hara joaten ginen eta. Bakoitzak bere arraina pisatzen zuen normalean han, eta salmenta goizeko seietan egiten zen. Hemengo txalupa guztiak joan ziren Pasaiara, eta gaur egun geratzen direnak ere hara joaten dira.\nZergatik iritsi zen erretiroa?\nItsasoan lan egiteagatik, lan egindako urte bakoitzagatik, egunak kentzen dizkizute, eta lehenago erretiratu zaitezke. Beraz, lehenago erretiratzeko aukera izan nuen, 58 urterekin, gizona zerbait lehenago erretiratu zen, urte gehiago zeramatzalako itsasoan lanean.\nAldaketa handia izango zen, ezta?\nBai, baina oso nekeza zen… oso goiz jeiki behar ginen, lan handia zen eta oso nekatuak egoten ginen beti. Garaia zen. Gainera, oraindik ere motordun txalupa bat daukagu Pasai Donibanen, eta maiz joaten gara arrantzatzera. Ez du lehengoarekin zer ikusirik, denbora pasa gisa hartzen dugu, baina, azken batean, itsasoa ez dugu utzi.\nEgindako lanaren aitortza egin dizute inoiz? Baloratua sentitu zara?\nOntzi Museoan behin egin zidaten aitortza txiki bat, baina orain arte emakumeei ez digute kasu handiegirik egin. Saregileek eta kontserban lan egiten zutenek ere meritu handia izan dute betidanik. Azken batean, gizon arrantzaleen itzalean egon gara emakumeak.\nAquariumen elkartu berri zarete itsasoaren bueltan lan egindako emakume batzuk, mahai inguru baterako, eta Kaian ere jarri dute argazki erakusketa bat. Halakoak gustura hartuko dituzue, ezta?\nBai, baina ni ez naiz halakoen zalea egia esan. Itsasoan lan egiten nuenean, inoiz esan zidaten elkarrizketaren baterako, baina ezetz erantzuten nuen.\nItsasoari lotutako emakumeen lanbideak oroitu ditugu.


Informazio-sistemen segurtasun-politika | Fraternidad-Muprespa\nFraternidad Muprespa laneko istripuen gizarte Segurantzarekin lan egiten duen Mutualitateak bat da, eta bere egitekoen artean osasun-laguntza eta errehabilitazioa ematea daude. Beraz, bere aktiborik garrantzitsuenetakoa historia klinikoak dira, lan-istripua izan duten langileenak eta, oro har, bere osasun instalazioetara jo duten pazienteenak. Zuzendaritzak abian jarritako Informazio-sistemen segurtasun-politikari esker, lehentasuna ematen zaio aktibo horren babesari, konfidentzialtasuna, erabilgarritasuna eta osotasuna oinarri. Informazio-zerbitzuak ematea ere barne hartzen du, bai mutualitateko langileei bai Extranet bidez informazioa eskuratu nahi duten langile asegurudunei ere.\nInformazio Sistemako Zuzendariordetza Nagusiak ISKSren etengabeko hobekuntza eta eraginkortasuna bermatzen du honako hauek erabiliz: Informazio-sistemen segurtasun-politikak, helburuak, barneko zein kanpoko ikuskaritzen emaitzak, datuen analisiak, ekintza zuzentzaileak, prebenitzeko ekintzak eta sistemaren berrikuspena.\nArriskuen azterketa eta kudeaketa.\nSegurtasun-neurriak ezartzea arriskuak prebenitzeko planak aplikatzearen ondorioa da. Plan horiek arriskua kudeatzeko hartu diren erabakietatik datoz, Fraternidad-Muprespa mutualitateak definitu eta onetsitako metodologiari jarraiki, hots, analisiaren metodologia eta arriskuen kudeaketa ezartzen dituen prozeduran bilduta dagoenari jarraiki. Metodologia hori Segurtasunaren Eskema Nazionalaren kontzeptuan oinarrituta dago, 3/2010 Errege Dekretuaren bidez onartutakoarenean.\nErakundeak bere gain hartzen ez dituen arriskuak Arriskuaren Jabeak onartzen ditu. Horren eginkizuna Informazio eta Komunikazio Teknologien Batzordeak (IKT Batzordeak) burutzen du.


Zelai Talasoterapia Zumaian – Lukai Eskola\nZelai Talasoterapia Zumaian\nLukai Eskola > Praktikak > Zelai Talasoterapia Zumaian\nLukai Eskola erreferentzi zentrua da masaje arloan Donostian. Orain dela hamar urte baino gehiago sortu zen eta momentu horretatik urtero urtero ikastaro desberdinak eskaintzen ditu sektorean lan egiteko formakuntza ezinhobea bermatuz.\nZonaldeko ongizate zentruekin dugun harreman estuak gure ikastaroen programak egokitzera eta eguneratuta mantentzera bultzatzen gaitu gure ikasleen lan prestakuntza hobeagotuz. Esku teknika, teknika natural eta energetikotan oinarritutako formakuntza modeloa beti ere pertsonen ongizatea berreskuratzean zentratuak.\nZumaiako Zelai Talasoterapia ametsetako ingurugiroan kokatuta dago, Itzurun hondartza parean, Gipuzkoako kokapen ederrenetako bat. Mundu mailan ekologikoki abertasasunagatik ezaguna da. Bere itsaslabarren geoparkea, Flysh izenez ezagutzen dena, toki ederra dira erlajatzeko.\nEskaintzen dituzten tratamenduak inguru naturalak eskaintzen dituen aukeretan oinarritzen dira. Hondartzako aharea eta itsasoko ura zonalde honetan iodo maila altuak dituztela bermatu da eta honek onura handiak ditu osasun mailan, horregatik asko erabiltzen dituzte tratamenduetan.\nZelai Talasoterapiak hidroterapia eta gorputz nahiz aurpegi tratamendu oso aurreratuak eskaintzen ditu. Itzurun hondartzan jasotako kantauri itsasoko ura erabuiltzen dute hauetan erlajazio eta ongizatea sustatuz.\nBesteen artean tratamendu hauek eskaintzen dituzte zentru honetan:\nEsku Drainatze Linfatikoa\nZentrura bixita praktikoa\nBalneoterpia eta Spa ikastaroa egiten ari deiren gure ikasleak maixu baten eskutik bixita gidatuan eramaten ditugu urtero. Han zein tratamendutan adituak diren ikusi dezakete lehen eskutik eta modu praktikoan ikasten dituzte hauen zehaztasunak. Ikasleek horrela haiek ikasitakoa praktikan jarri eta bezeroekin harreman zuzena landu dezakete, horrelako erreferentzi bat nola funtzionatzen den ikasteaz gain, noski.


PSORILAX Zaragozan erosi batetik 39€\nKrema Psorilax batetik psoriasia erosi Zaragozan\nLortzeko Psorilax Zaragozan, behar:\nNon erosi Zaragozan Psorilax\nBete izena eta telefono zenbakia eskaera orria-type eraginkorra krema psoriasia Psorilax Zaragozan prezio merkean. Itxaron deia Kudeatzailea zure eskaera on krema PsorilaxKudeatzailea, deitu ahal izango duzu laster. Ordaintzeko agindua bakarrik jaso ondoren pakete Zaragozan.\nKrema psoriasia Psorilax berezia da, Zaragozan. Ez da, besterik gabe, laguntzen zenbatekoa murrizteko arazoa arlo, eta eramaten epe luzeko remission horretan gaixoaren da, ia-ia pertsona osasuntsu. Garrantzitsua ez ahaztu prebentzioa erabiliz Psorilax.\nNon erosi krema Psorilax Zaragozan\nNahi izanez gero, liburu prezio onenean Psorilax Zaragozan (Espainia), sartu ordena formularioa Zure telefono-zenbakia eta izena bidez ordu deitu Kudeatzailea enpresaren azkar bidalketa Psorilax eta aholkularitza. Ordainketa-paketeak ordaindu entrega courier edo postetxean. Zehatza kostu bidalketa Psorilax postariak zure helbidea desberdina izango da beste hiri Espainian, ezagutzeko prezioa Kudeatzailea sortu ondoren ordena krema Psorilax batetik psoriasia web-orri ofiziala.\nOrdena Zaragozan Psorilax


Ipurua izeneko atletismo pista | SD Eibar - Web Oficial\nIpurua izeneko atletismo pista\n1948tik proba atletikoak egin zituzten armagin estadioan, inauguratu eta urtebetera\nIpurua eraikitzeak, futbola eta Eibarren hazkundea sustatzeko sorrera-helburua betetzeaz gain, bere jarduera gauzatzeko arazoak zituzten beste kirol-modalitate batzuetan aritzeko ere balio izan du.\nEibarko orografiak berak kirol jakin batzuk praktikatzeko esparru leun bat erabiltzera bultzatzen zuen, leku libre gutxi eta aldapa eta desnibelez jositako hiri batean.\nIpuruak futbola ez den kirol batekin izan zuen lehen lotura dokumentatua 1948ko ekainean ospatu ziren proba atletikoak izan ziren, estadioa inauguratu eta bederatzi hilabetera.\nOrduan Ipuruan Eibarko Kirol Kluba eta Aviron Bayonnais taldeen arteko nazioarteko topaketa bat izan zen, 100, 200 eta 5.000 metroko probekin, pisu eta disko jaurtiketarekin, altuera eta luzera jauziarekin eta errelebo olinpikoarekin.\nProba bakoitzean talde bakoitzeko bi atletek parte hartu zuten. CD Eibarren parte hartu zuten: Errasti, Arroitajauregui, Aldazabal, Alcorta, Aldazabal, Errazquin, Arzac, Aldazabal, Adarraga, Tellechea, Gomez, Apellaniz, Elustondo eta Guisasola.\nEibarren atletismoak ehun urteko historia du eta lehen izen propioa Luis Alejo Bolumburu eibartarrarena da, 1898an jaioa eta Gipuzkoako lehen bi kros txapelketak irabazi zituena, 1916an (Gipuzkoako Atletismo Federazioa sortu zen urtea) eta 1918an eta 1918ko Espainiako txapelketako 5.000 metroetan brontzea.\nKirol honen gorakada 1924an Eibar Kirol Kluba sortu zenean sendotu zen, bere atletismo saila historikoki armagintzan jarduera atletikoen sustatzaile nagusia izan delarik.\n1940ko hamarkadan Eibarko atletismoaren bultzatzailea Eulogio Echeverria izan zen. 1948an hil zen, eta 1949an eta 1950ean Ipuruako futbol zelaian "Debutarien Txapelketa" antolatu zuen. Koadrilentzako garaikur berezia izan zen, 80 metro, altuera, luzera eta xabalinako probekin.\nIpuruan praktika atletikoaren presentzia 50eko hamarkadan sendotu zen, Gipuzkoako bi txapelketa edo lasterketetako atletek egiten zituzten entrenamenduekin, adibidez, xabalina jaurtiketa eta baita luzera jauzia ere, ad hoc hobi bat gaitu baitzen.\n1956tik aurrera, atletak Ipurua ohiko egoitza bezala uzten hasi ziren Eibar Kirol Klubaren egoitza berrian, Maiatzaren bia kalean, gimnasio bat jartzeagatik eta futbolarekin bateraezintasun arazo gero eta handiagoengatik.\nPistako probarik gabe, Ipuruako atletismoa 60ko hamarkadaren hasieran bizi izan zen bere urrezko aroan, Bolumbururen Oroimenezko Krosaren zenbait ediziotan, mundu mailako atleta ospetsuek parte hartu zutelarik.\nCD Eibarrek antolatutako proba honek 40ko hamarkadaren amaieran egin zuen edizioren bat futbol zelaian, eta 60ko hamarkadaren hasieran itzuli zen, Eibarren belarra zuen espazio lau bat aurkitzeko zailtasunagatik.\nUrte horietako palmaresa Fernando Aguilarrek hasi zuen, 1961ean eta 1964an irabazle izan zena eta 1964an Tokion olinpikoa izan zena.\n1962an garaipena Mariano Haro izeneko 21 urteko promesarentzat izan zen, ondoren espainiar atletismoko figura mitikoa, lau aldiz Nazionalen Kroseko txapeldunordea (gaur egungo Munduko Txapelketa), olinpikoa 1972an eta 1976an eta 27 titulu nazionalekin.\n1963an garaipena Francisco Aritmendiri egokitu zitzaion, hil berria eta Nazioen Krosa irabazi zuen espainiar bakarra.\nBelarraren egoeragatik Ipurua erabiltzeko gero eta zailtasun handiagoak eta Federazioaren araudiaren aldaketak Bolumbururen Memorialaren eszenatokia aldatzera behartu zuten, 1968tik aurrera Arrateko zelaian ospatzen hasi zena.\nData horretatik aurrera, armagintza egoera bakanetan atletismoa praktikatzeko baino ez da erabili, hala nola Elena Guisasolaren entrenamenduetan, 80ko hamarkadako lehen erdiko euskal esprinter onena.\nErreportaje honetan jasotako datuak SD Eibar Fundazioaren Patronatuko kide den Jesús Gutiérrez historialari eibartarraren artxibotik atera dira. Argazkiak Indalezio Ojanguren-Eibarko Kirol Klubaren funtsetatik eta Egoibarratik (Bolumburu Funtsa) ateratakoak dira.\nArgazki-oinak (hurrenkera kronologikoan):\n- Luis Alejo Bolumburu (ezkerra) eta Juan Muguerza (eskuina)\n- Xabalina jaurtitzea Ipuruako proba batean, 1948an\n- 1948ko Bolumbururen V. Memoriala, Ipuruan ospatua\n- Mariano Harok 1962ko Bolumbururen Memorialaren garaikurra jaso du Luis Alejo Bolumbururen anaia baten eskutik


ERRUGBI JARDUNALDIAK ESKOLA KIROLEAN - Ordizia Rugby\nERRUGBI JARDUNALDIAK ESKOLA KIROLEAN\nEskola kiroleko errugbi topaketa jardunaldiak ospatuko dira hurrengo asteburuetan zehar, Goierriko herrietan. Ba da hamarkada luzea jardunaldi hauek antolatzen, eta aurtengoa Ordizia Rugby Elkarteko antolatzaileentzat antolatutako 4. edizioa izango da. Aurreko urtekoa hasi baina egun bat lehenago bertan behera geratu zen Covid 19a zela eta.\nAurtengo edizioan, ikastetxe parte hartzaileak 16 dira:\n-Zaldibiko Lardizabal herri eskola\n-Ordiziako Jakintza ikastola eta Urdaneta ikastetxea\n-Legorretako Ugaro eskola publikoa\n-Ataungo Joxemiel Barandiaran herri eskola\n-Idiazabalgo Aita Iparragirre herri eskola\n-Beasaingo Alkartasuna Lizeoa eskola, La Salle ikastetxea, Murimendi eskola publikoa eta Andramendi Ikastola\n-Zegamako Aitxuri herri eskola\n-Segurako Laiotz herri eskola\n-Lazkaoko San Benito ikastola\n-Ormaiztegiko San Andres herri eskola\n-Itsasondoko Urkipe herri eskola\n-Olaberriko Olaberria herri eskola\nEskola guzti hauetako Lehen Hezkuntzako 3,4,5 eta 6 mailatako haurrek hartuko dute parte eskola kirolean, guztira 1200 ikasletik gora. Ez da gutxi.\nOtsailaren 12ko eta 19ko jardunaldi hauek bi zatitan banatuko dira: LH3 eta 4ko ikasleek altamiran errugbi topaketak egingo dituzte. Bertan errugbiaz gozatu eta zapinerrugbian jolasten ikastea izango da helburua, martxoak 5ean izango duten jardunaldietan eskolen arteko partiduak jokatuko dituztelako. LH 5 eta 6 mailek, aldiz, 3 asteburuetan partiduak jolastuko dituzte, eskola kiroleko sistema jarraituz eskola batek bestearen aurka jolastuko du dagokion eskolako eremuan.\nKlubak 50 bolondres inguru behar izango ditu eskola kiroleko jardunaldi hauek aurrera eramateko.\nEskola kiroleko jardunaldi hau oso arrakastatsua izan da aurreko urteetan, eta horren seinale urtetik urtera jardunaldiak eduki dituzten praktikatzeko egun kopuruaren igoera da, hasierako bi jardunalditatik lau jardunaldietara pasatuz. Aurten Covid-a dela eta, eskola kirolak jardunaldiak galdu dituenez 3 izango ditugu berriro ere. Aipatzeko, Urola Garaiko bailaratik eskaera egin diotela klubari eskola kiroleko jardunaldi hauek han ere egin ahal izateko. Urolan bi jardunaldi ospatuko dira, 6 ikastetxerekin, maiatzean.\nKlubean errugbiko formatzaile talde bat sortu da, zein, eskola kiroleko jardunaldiez gain, ikasturte osoan zehar Gipuzkoako hainbat eskoletan zehar aritzen den haien Gorputz Hezkuntzako saioetan errugbiko saioak eskaintzen eta erakusten. Covid aurretiko garaietan ere urtetik urtera eskola gehiagotara joan da hezitzaile taldea: Covid aurretik, azken urtean ia 40 eskolatan izan zen. Covidak bete betean harrapatu zuen urtean 20 eskolatan soilik izan zen, eta aurten berriro ere martxa hartzen 30 inguruan izango dira.\nEskola kirolean beti edukitzen dira errugbiko baloreak presente, eta errespetuzko jokabidea da jardunaldi hauetan ikasten den garrantzitsuena.\nEskola kiroleko arduradunak zein ikasle guztien gurasoak oso gustura azaldu dira klubak egindako lanarekin eta proposatu den ekimenarekin, eta honek pozez betetzen du kluba, eta antolatzaileak bereziki.


Deustuk unibertsitateko 22 titulazio elebidunen eta hirueledunen eskaintza zabala aurkeztu du | Gaurkotasuna | Deusto\nDeustuko Unibertsitateko errektore José María Guibertek eta Nazioarteko Harremanetako errektoreorde Alex Rayónek Unibertsitateko titulazio elebidunen eta hirueledunen eskaintza aurkeztu dute. José María Guibert errektorearen hitzetan, “Deustuk eleaniztasunaren alde duen konpromisoa islatzen du proposamenak eta aurrepausoa da nazioarteratzeko estrategiaren barruan, Deusto 2022 Plan Estrategiko berriaren zutabe baitira biak”.\nBerrikuntza honetan datza: ikasleek beren hizkuntza ibilbide elebiduna edo hirueleduna diseinatu ahal izango dute, eta ikasketen bukaeran ziurtatu egingo da maila. Horretarako, kredituen % 40 euskaraz edo ingelesez egin izanaz gain, C1 maila egiaztatu beharko dute ikasketak amaitzen dituzten momentuan. Graduaren arabera, ikasleak lau modalitateren artean aukeratzeko modua izango du:\n-Elebiduna ingelesarekin: ECTS kredituen % 40 baino gehiago ingelesez eginda\n-Elebiduna euskararekin: ECTS kredituen % 40 baino gehiago euskaraz eginda\n-Hirueleduna, ingelesa/euskara: ECTS kredituen % 40 baino gehiago ingelesez eginda eta % 25, euskaraz eginda.\n-Hirueleduna, euskara/ingelesa: ECTS kredituen % 40 baino gehiago euskaraz eginda eta % 25, ingelesez eginda.\nHori guztia Deustuko Unibertsitateak eskaintzen dituen 22 gradutan egin ahal izango da (ikusi koadroa). Gainera, Deustuk kredituen % 80 baino gehiago eskaintzen ditu euskaraz Psikologia, Lehen Hezkuntza, Jarduera Fisikoaren eta Kirolaren Zientzia eta Zuzenbideko graduetan, eta kredituen % 80 baino gehiago ingelesez, Nazioarteko Harremanetako graduan.\nErrektoreak azpimarratu du hizkuntza gaitasuna “XXI. mendeko gradudunen funtsezko gaitasuna” dela. “Hizkuntza aniztasuna eta merkatuen, gizarteen eta, oro har, bizitzaren globalizazioa dira gure garaiko bereizgarriak, eta etorkizunean oraindik gehiago izango dira. Eskaintza elebidun eta hirueledun horrekin Deustuk beste aurrerapauso bat eman du gradudunen trebakuntzan, titulazioen nazioarteko ikuspegian eta unibertsitate euskaldun eta globala lortzeko bidean".


Txanburu Ekisoain Elomendi 2017-12-21 | Ruta Monreal, Navarra (España)- GPS track\nTxanburu Ekisoain Elomendi 2017-12-21\nBisitak 326, kokapena 14\nGaur Elo herritik abiatutako ibilbide zirkular luzetxo bat aurkeztuko dut.\nElomendi helmuga nuen baina goizean goiz ibiltzen hasi naiz eta eguraldia, hotza bazen arren eguzkitsua dago, ibilbidea luzatzeko aukera eskainiz.\nElo herrian utzi dut kotxea eta denbora galdu gabe, ibaiara jaitsi eta Elomendira igotzen den errepidea hartu dut.\nErrepidetik zati labur bat egin eta gero, eskuinetik, eraikin baten hormatik, bidetxo bat abiatzen da eta bertatik atera naiz.\nErrepidera eramango nau berriz ere. Laburbide bat da.\nBerriz errepidera ateratzean eskuinetik, tartetxo batez asfaltoaren gainetik jarraitu beharra dago.\nBihurgune batetara iritsiko gara eta bertatik abiatzen den pista batetara pasako naiz.\nPista nagusi honetatik kilometro batzuk ibili beharra dago, Elo mendiren gibeleko aldera iritsi arte.\nAurreneko zatian pinadi batean sartuz eta geroago Jehesua edo Diablozuloko trokara iritsi eta landaredian aldaketa nabari bat izango dugu.\nMalpikako bidean barneratzean basoa nahiko itxia aurkituko dugu, pagadiak, ezpelak eta gaur bezalako egunetan ura apur bat daraman errekatxoarekin.\nBidegurutze batetara iritsiko naiz. Eskuin aldetik Elomendiko magalera iritsiko gara; zuzen jarraitzekotan Iturriotzeko iturrira eta handik Karbotari mendi aldera eta gaurkoan hartu dudanetik, eskuinetik Txanburu mendira eta errota eolikoko parkearen aurren zatira.\nGEHIAGO IRAKURTZEKO: http://mendikosterak.blogspot.com.es/2017/12/txanburu-karbotari-ekisoain-eta.html\nBide-Gurutzea 01 Eskuin\nFrontoitik atera ibaia aldera eta pistan eskuinera jo zubi aldera.\nBide-Gurutzea 02 Ezker\nElomendira igotzen den errepidea bertan hasten da. Puntu honetan ibaia zeharkatuko dugu eta Donajakue bidea utzi ere.\nBide-Gurutzea 03 Eskuin\nErrepidea apur bat jarraitu eta aurreneko eraikinarekin topatzean, eskuinetik desbideratu. Laburbidea da.\nBide-Gurutzea 04 Eskuin errepidez\nBerriz errepidera atera eta oraingoan gorako norantzan bertatik zati bat jarraitu.\nBide-Gurutzea 05 Eskuin pistara\nErrepidearen bihurgune honetan pista batetara zuzen pasatu beharra dago.\nBide-Gurutzea 06 Eskuin\nBidegurutze nagusia. Bertan bide eta aukera ezberdinak dira. Gaurkoan eskuinetik gorat abiatzen den bide estutik abiatuko naiz Txanburu mendira igotzeko.\nBide-Gurutzea 07 Eskuin\nBasoan hesi baten aldamenean dugun bidegurutzea. Gaurkoan eskuinetik hesiaren aldemenetik igotzen jarraitu.\nBide-Gurutzea 08 Eskuin\nHaize errotetara iritsi eta pistatik metro gutxi batzutara, etxola baino lehenago eskuinetik mendira jo.\nBide-Gurutzea 09 Ezker\nAzken antenara doan pista puntu honetan utzi beharra dago. Ezkerretik ezpelen artean ateratzen den bidexka hartuz.\nBide-Gurutzea 10 eskuin pista\nTxanburun izan eta gero, bertze errotak dauden aldera jaitsi eta pistarekin berriz topo egin. Oraingoan eskuinetik jarraituko dut.\nBide-Gurutzea 11 zuzen\nPista nagusiak bidegurutze bat du bertan. zuzen jarraitu. Eskuinetik bertze errotetara eta Unzueko haitza eta karraskalera jaisterik dago.\nBide-Gurutzea 12 Ezker\nErne bidegurutze honetan. Ekisoain mendia berean dagoena da. Pista ona zuzen jarraitu egiten du baina ezkerretik beherat lurrezko pistara pasatu beharra dago.\nBide-Gurutzea 13 zuzen\nElomendiri itxulia ematen dion pistarekin topatu egiten zara puntu honetan. Bide zabala utzi eta zuzen gorantz abiatzen den bide estura pasatu.\nBide-Gurutzea 14 Zuzen\nElomenditik jaistean, errepideko hirugarren bihurgunean aterako naiz jaitsierako bidea topatzeko.\nBide-Gurutzea 15 ezker\nErrepidetik apur bat jarraitu eta gero, harri multzoak adierazten duten puntutik bidera pasako naiz.\nBide-Gurutzea 16 ezker\nBerriz ere harri multzoak adierazten duten puntuan errepidea utzi.Oraingoan tarte ederra aurrezteko.\nErrepidea zeharkatu puntu honetan.\nBide-Gurutzea 18 eskuin\nPinadia pasa eta gero pista zabalagora aterako naiz. Eskuinetik abiatu eta handik gutxira igoerako pistara iritsiko naiz.\nAlaitz mendizerrako haize erroten kontrol egoitza.\nErroten artean dagoen bertze gailurra. Kasu honetan errota batean idatzirik ageri da mendiaren izena eta altuera.\nElomendi antenaz betetako mendia da. Iruñerria osorako uhinen hedadurak, gune estrategikoa delakoaren isla dira. Ikuspegi ederrak ditu edozein lekura begiratuta.\nErroten arteko bertze gailurra.\nElomendiko goiko Hego aldeko magalean, bidea oso malkartsua eta maiz lohiaz beterikoa denez, zenbait metrotan kateak aurkituko ditugu igoera errazteko. Lohia dagoenean, benetan laguntza estimagarria.\nElomendi gailurretik gertu dagoen baseliza da hau. Ikuspegi paregabeak dituena eta maiz haizez babestutako gune bakarrenetarikoa.\nTxanburu mendiko gailurra ez da oso erraza aurkitzeko. Buzoitxo bat eta zutoi batek adierazten dute.\nKaixo, zure lagunak ibilbide interesgarri hau topatu du Txanburu Ekisoain Elomendi 2017-12-21 https://eu.wikiloc.com/ibilbide-senderismo/txanburu-ekisoain-elomendi-2017-12-21-21694719 Ondo izan, Wikiloc | Rutas del Mundo


albistegi gaztea « VGaztea bloga\nKategoriak: Gazte Plana — Etiketak: albistegi gaztea, gasteiz gaztea laguntzaileak, Gazte Plana, gazteak, Gazteria politikak, Informazioa — 15 azaroa 2019 07:49\nAlbistegi gaztea 63. Zb.Informazio guztia albistegi batetan.\nKategoriak: Gazte Plana — Etiketak: albistegi gaztea, Gazte Plana, gazteak, Gazteria politikak, Informazioa — 22 urria 2019 08:12\nHemen da Gazte Klik Klak 2019! Argazkilaritza edota bideo sorkuntza gazteentzako lehiaketa honetan parte hartzeko epea ireki da.\nPrestakuntza behar al duzu? Enplegurako prestakuntza. CETIC 2019.\nGazte Arte edozein ikusizko arteren lehiaketa da, 14 urtetik 25 urtera bitarteko gazteentzat.\nBeldur Barik! Pentsatu eztabaidatu eta ekin Beldur Barik jarrerarekin! Anima zaitez Vitoria-Gasteizko #BeldurBarik lehiaketan parte hartzera.\nGazte Talent 2019. Musika talde eta bakarlari gazteen lehiaketa. Aurkezteko epea: urriaren 7tik azaroaren 18ra, biak barne.\nMurgil zaitez Omijen (gazteentzako Informazio Bulegoa).\nHizkuntza Klubak bi hizkuntza berri eskaintzen ditu.\nOMIJen Nazioarteko Ikasle Txartela, Aterpekide Txartela eta beste hainbat egiten dizkizugu. Horiekin zure bidaietan deskontuak eta beste abantaila batzuk izango dituzu.\nPrestakuntza programa doan: kontabilitate finantzieroa, nominak, gizarte segurtasuna eta enpresarako konpetentziak Merkataritza Ganbaran.\nInmersiones Euskal Herriko eta Nafarroako artista berrien biltzarra. Aurtengo gaia: “Etorkizuneko artea / Artearen etorkizuna”.\nAisialdiko begiraleen ikastaroak eta zuzendari izateko prestakuntza Arduradun Eskolan.\nCRASH COMIC 2019, Komiki lehiaketa Araban bizi diren gazteentzat. Epea: Urriaren 1etik azaroaren 1era.\nEmaize 3.0-k “SEXUALITATE DIGITALAK” on-line ikastaroa berriro aurkezten du.\nBotaba bideo lehiaketa #botaba. Ongi etorri euskal esamoldeen unibertsora.\nUdal Liburutegi Sareko udazkeneko programazioa.\nIrakurketa klubak gizarte etxeetan.\nPatxi Zubizarreta eta Joxean Agirrerekin solasean. Horren azken eleberria mintzagai.\nAlbistegi gaztea 62. Zb. Informazioa emantzipazioaren oinarrian.\nKategoriak: Gazte Plana — Etiketak: albistegi gaztea, Gazte Plana, gazteak, Gazteria politikak, Informazioa — 18 iraila 2019 07:45\nGazte@Book#Gasteiz 2019. Urriaren 5 eta 6an Goiuri jauregian. Booktuber eta bookstagrammer gazteen topaketa Gasteizko gazteekin.\nGazte Factory-ak berriro martxan! 14 eta 30 urte bitarteko gazteentzat, zuk sortzeko, esperimentatzeko eta zure interesak partekatzen dituzten beste gazteekin konektatzeko.\nHemen da Gazte Klik Klak 2019! Argazkilaritza edota bideo sorkuntza gustuko duzuen gazteentzat aukera paregabe honetan parte hartzeko epea ireki da.\nGauekoak-en eskutik, badator Zinexpress Weekend 2019, momentuan egindako laburmetraien 5. txapelketa.\nGazte Sortegiak, 2019–2020 sormen laborategia. Musika, bertsolaritza, ikus-entzunezkoak, antzerkia.\n#Boluntaldia argazki-lehiaketa abian! Euskadiko Gazteriaren Kontseiluak antolatuta.\nBeldur barik Jarrera 2019ko tokiko lehiaketara lanak aurkezteko epea zabaldu da. Aurkezteko epea azaroaren 5era arte.\nMurgil zaitez OMIJen (Gazteetzako argibide bulegoa).\nGazte Informatzaileen Sarea 2019-2020 programaren barruan diru-hornidurak esleitzeko deialdia.\nAntzoki Sareak eta Gazte Informaziorako Bulegoak “Fiesta, fiesta, fiesta” ikuskizunera gonbidatzen zaituzte.\nGasteiz Gazte sarearen laguntzaileen txokoa.\nBadator Awake-Gasteiz 6.edizioa. Zatoz gu ezagutzera! Irailaren 18an arratsaldeko 18:00etan, Las escuelas Kalea 10, AGORA aretoan.\nBidaiatu, lan egin eta zure etorkizuna ziurtatu. Nazioarteko merkaritzaren masterra 2019-2020.\n‘Gazteak eta teknologia: tsunami digitala surfeatuz’ ikastaroa. Gazteen Euskal Behatokiak antolatzen du.\nIrailerako agenda EHUKULTURA Araba, Arabako Campuseko kultur hedakuntzarako zerbitzuak eginda.\nBoluntariotzaren IV. Azoka. Irailaren 18an, asteazkenean, goizeko 11etatik aurrera, Gasteizko 35 elkarteekin.\nIngelerazko urteko ikastaroak. Berriak Arabako Merkataritza Ganbaran.\nArabako Argazkilaritza Elkarteak egiten duen Viphoto Fest. Deialdia. Materialak emateko epea, urriaren 2ra arte.\nAlbistegi gaztea 60. Zb. Ezagutu 2019ko ekainaren bultinaren edukiak.\nKategoriak: Gazte Plana — Etiketak: albistegi gaztea, Gazte Plana, gazteak, Gazteria politikak, Informazioa — 19 ekaina 2019 08:01\nEuskadiko Gazteriaren Kontseiluan (EGK) lan-deialdia ireki du Gasteizko bulegoan enplegu teknikari postua betetzeko.\nGazteak eta ausazko jokoak, Gasteizko gazteen errealitatearen behatokiak egin duen ikerketa (Udalaren Gazte Plana).\nZubiazpi: musika jaialdia Abetxukon. Aurten Gauekoak-en laguntza jaso dute.\n“Zure esku ere badago” komiki digitalen berrargitaratzea.\nGazte sortzaileak beka: gazteek gazteentzat, kultura euskaraz.\nGazte Hitzak 2019ko lehiaketaren kontakizun irabazleak argitaratuta daude.\nZinelekuk laugarren edizioa betetzen du Gasteizen uztailaren 16tik 27ra arte. Oraindik toki libreak daude. Anima zaitez!\nGazteentzako iragarki taula.\nAgora TeknoCamp, eragileen arteko lankidetzari esker gure gazteei zientzia eta teknologia hurbiltzen dizkien udako campusa.\n“Erotika 3.0: zibersexua, sexting-a eta intimitatea pornografia bihurtzea nerabezaroan” ikastaroan izena emateko epea zabalik.\n2019ko Nazioarteko merkataritza masterra, Merkataritza, Industria eta zerbitzuen Arabako Ganbarak garatzen duena.\nEkainaren 14tik 22ra arte, Boulevard merkatari zentroak urtero egiten duen lurreko berotze orokorraren aurkako ingurugiroaren kanpaina garatzen du.\nLiebanarako bidea. Itsasotik mendira! Gazteok XXI elkarteak antolatzen du.\nHizkuntzak ikastaro trinkoetan: ingelera eta txinera. 2019ko uda.\nParte hartu La Blancaren kamisetaren diseinuaren 4. lehiaketan! Ekainaren 7tik uztailaren 1era arte.\nAlbistegi gaztea 59. Zb, maiatzaren informazioa zure eskutan.\nKategoriak: Gazte Plana — Etiketak: albistegi gaztea, Gazte Plana, gazteak, Gazteria politikak, Informazioa, OMIJ — 21 maiatza 2019 08:21\nGazteriaren diru-laguntzak argitaratu dira.\nGazteak eta ausazko jokoak, aurre egiteko erronka bat. Maiatzaren 30ean. Europa Kongresu Jauregian. Micaela Portilla aretoan.\n2019ko Gazte Hitzak Lehiaketaren sari-banaketa: maiatzak 24, Goiuri jauregian, 18:00etan.\nGauekoak-ek aurrera darrai eta, oraingoan, Urban Concept-ekin egingo du bat Gasteiz Hip-Hop-en hirugarren kontzertuan: Paradixo eta Ziakhus.\nMigratzaileei buruzko aurreiritziei planto jardunaldia. Antolatzen du: EGK Euskadiko Gazteriaren Kontseiluak.\nZineleku 2019: Ikus-en- tzunezkoen arloan trebatzeko, horiek ekoiztu eta erakusteko programa.\n“Gazte kirolariak” lehiaketa.\nAntzoki Sareak eta Gazte Informaziorako Bulegoak “James Brown Tribute” ikustera gonbidatzen zaituzte.\nEzagutu Ikaslan elkarteko ikastetxeetako hezkuntza eskaintza Lanbide Heziketan 2019-2020 ikasturterako.\nEgibideren udarako kanpusak: eskubalioa, dantza eta sukaldaritza. Beste modu bat ikasteko eta uda pasatzeko.\nAraski taldeko VIII. Udako kanpusa. Bi asteetan zehar egunero entrenamendu bi saio. Prestatzeko saskibaloi bizia.\nLanbide Heziketa dualari buruz gehiago jakin nahi al duzu? Ezagutu Eusko Jaurlaritzak egindako liburuxka.\nAraski taldeak Araskieskolan izena emateko epea irekitzen du bere 8. denboraldian Gasteizko eta Arabako neskentzat.\n“No me llames extranjero” zurrumurruen kontrako poesia-tailerra Miren Cruz idazleak gidatuta.\nAfrikaren asteko egitaraua, maiatzaren 2tik 25era arte.\nHaur eta Nerabeen Elkarguneren azken saioa ikasturte honetan.\n“Kirol bidean” kanpaina. 12 eta 30 urte bitartekoa bazara aukera paregabea daukazu hainbat kirol praktikatzeko, bakarrik edo zure lagunekin.\nKaldearte 2019, Kaleko Arteen Nazioarteko Erakustaldia.\nKirol kanpaina parkeetan “Kirol Park“.\nKategoriak: Gazte Plana — Etiketak: albistegi gaztea, Gazte Plana, gazteak, Gazteria politikak, Informazioa — 22 martxoa 2019 08:14\nAlbistegi gaztea 57. Zb., 2019ko martxoa, info guztia albistegi batetan.Aldizkari digitalaren harpidetzak\nEcobox aldaketa klimatikoaren kontra.\n“Kontratatu gazteak. Kontratatu Talentua” kanpaina.\nGazte sortzaileak beka; gazteek gazteentzat, kultura euskaraz.\n2019ko Haziak lehiaketa martxan, zazpigarren ediziora proiektuak aurkezteko epea irekita dago maiatzaren 6ra arte.\nHiretu Hiria Gala Gaztea: martxoak 22, 17:30ean, Goiuri jauregian.\nGauekoak martxan da jada!\nGazteentzako Aholkularitzak. Gure aholkularitza guztiak zure zain daude, informazioa argitzeko eta zure kezkei erantzuteko.\nAntzoki Sareak eta Gazte Informaziorako Bulegoak antzerkira gonbidatzen zaitu!\n“MUSIVERSIKA” Unibertsitate Musikaren II. Lehiaketa, autore eta abeslari gazteak deskubritzeko eta sustatzeko.\nApirilerako agenda EHUKULTURA Araba, Arabako Campuseko kultur hedakuntzarako zerbitzuak eginda.\nMichelin Hirien Nazioarteko Sarearen II. Konferentzia. Europa Biltzar Jauregia, Etorkizuneko hiriak eraikitzen: hiri garapen iraunkorrerantz.\nElikadura-gehigarriak kontsumitzen dituzu? Horren gainean zure iritzia jaso nahi dugu.\nLiburu Egunak 2019.\nGiza Eskubideak eta Sorkuntza Artistikoa. Montehermoso kulturunea 2019.\nProiektu artistikoetarako bekak Montehermoso kulturunea 2019.


Meatzaldeko berbalagunak: 2009\nGERO ETA BERBALAGUN GEHIAGO MEATZALDEAN!\nOlentzero Eguna HERRIZ HERRI\n11:00: Gabonetako eskulanen tailerrak eta aurpegia margozteko, Pilar Albín plazan.\n17:00: Olentzero Santa Luziatik jaitsiko da, auzoko kaleetatik. Gozokiak eta ilusioak banatuko ditu helduen eta txikien artean, eta Pilar Abin plazan amaituko du ibilbidea. Hori guztia, Sanfuentesko Abesbatzaren eta Herrizaleak txistularien gabon-kantekin batera.\n18:00: “Pailazo-ikuskina” Eskola Zaharretan eta, jarraian, txokolatada eta gaztaina erreak.\n11:00: Gabonetako eskulanen tailerrak eta aurpegia margozteko, Haritzalde plazan.\n17:30: Olentzeroren kalejira, La Trinidad plazan hasita; Las Carreras idi-gurdian zeharkatuko du, trikitiaren doinuaz batera.\n19:30: Haritzalde plazako ekitaldi-aretoan umetxoentzako “Pailazo-ikuskizuna”. Amaitzean, Olentzerok liburuak eta gozokiak banatuko ditu herriko umeen artean.\n11:00: Gabonetako eskulanen tailerrak, Olentzerori Futuna idatzi eta margoztu ahal izango diozue. Gainera, CD zahar bat baduzu, zure gustara apaindu ahal izango duzu. Han dena Eusko Gudariak plazan.\n17:00: Kalejira Olentzerorekin eta artzainekin, Euskal Herriko Meatzaritzaren Museotik; bertan, Olentzeroa abeztuko dugu, Aldatz Gora fanfarrearekin batera. Olentzerok adinekoen egoitza bisitatuko du, eta, El Cerrotik zehar, Bizkaia plazaraino iritsiko da.\n20:00: Eusko Gudariak plazan, Olentzerorekin batera, ipuin-kontalari batekin primeran pasatu eta gaztaina erreak jango ditugu.\nBertso afaria Gaztetxean\nZergatik ez? Jakina, bai horixe!\n“Zergatik ez?” euskararen erabilera sozialaren inguruan hausnarketa gune bat sortzeko helburua duen saioa da. Hizkuntzaren aldeko argudioak eskaini nahi ditugu, eta aurrez aurreko elkarrizketetan hizkuntzari eusteko teknikak baino, hausnarketarako arrazoiak eta gakoak jorratu. Eta bide batez, asmatzen badugu, partehartzaileen hizkuntzaren aldeko jarrerak indartu.\nLuzea da gure hizkuntzaren menperatze ibilbidea, eta orain aukera berri baten aurrean gaude. Funtsean galdera hau planteatu: “Zergatik ez kokatu euskara guztion elkargunerako, komunikaziorako hizkuntza gisa?” eta galdera horri “Zergatik ez?Jakina, bai horixe!” erantzuteko konklusiora heldu nahian aritzen gara Tailerrean zehar.\nTailer honek bi hitzordu izango ditu:\nLehenegoa, abenduaren 2an, Ortuellako Kriseilu euskaltegian, goizeko 10etan.\nBigarrena, abenduaren 16ean, arratsaldeko 19etan. Ortuellako Harrizulatzaileen lokalean.\nAbenduaren 3a, Euskararen Nazioarteko Eguna. Baina hori ez du esan nahi, urteko gainontzeko egunetan euskara alde batera utzi behar dugunik. Euskaraz urtean 365 egunez bizi eta gozatu behar da.\nEgun "berezi" honetan, meatzaldeko herrietan hainbat ekintza egongo dira:\n9:30-13:30 eta 16:30-20:00: EUSKARAZKO PRODUKTUEN TXOKOA, Gallartako kultur etxean\n17:30etan Gallartako kultur etxeko areto nagusian: TXOBORRO MAGOA\nHaurrentzako hainbat ekintzaz gain...\n19:00etan, Meatzari Aretoan, KANPAIAK JO BITARTEAN antzezlana. Gu gonbidapenak ditugu, nahi duena eska ditzala.\nEskolek hainbat ekintza antolatuko dituzte.\nEuskarazko Produktuen Txokoa!\nAbenduaren 3an, GALLARTAko Kultur Etxean: 09:30-13:30 eta 16:30-20:00. Honekin batera sorpresatxo bat egongo da, Kultur Etxeko Areto Nagusian!! 17:30etan TXOBORRO MAGOA!\nAbenduaren 9 eta 10etan, MUSKIZeko Gaztegunean 18:00-20:00 bitartean.\nAbenduaren 14an, ORTUELLAko Gorbeia Aretoan: 9:15-13:15 eta 16:45-19:45. Eta honetan ere sorpresatxoa, ERIZ MAGOA, 15:15etan.\nBertsolari Txapelketa Nagusia BEC-en\nOlentzero ttipien lehiaketa!\nAxola Euskara Elkartean, iazko partehartzea ikusita, aurten ere lehiaketa polit hau antolatu du.\nIaz olentzero oso polita egin ziren. Aurten ere, horrela izatea espero dugu. Horretarako zuen parte hartzea ezinbestekoa da. Egin zuen Olentzero ttipiak eta Abantokoa Aek euskaltegian aurkeztu abenduaren 11a baino lehen.\nLehiaketaren inguruko informazio gehiago hemen.\nSari banaketa abenduaren 18an izango da, 18:30etan, Las Karreraseko udal aretoan.\nUrtero bezala abenduko zubian, 4tik 8ra, Durangoko Euskal Liburu eta Disko Azoka antolatzen da. Aurten, Muskiz eta Ortuellako Euskara Zerbitzuek autobusak jarri dituzte institutuentzat. Berbalagunetik ere joan nahi dugu eta jende kopuru majoa animatzen bada, autobusa ere jarriko dugu.\nGure proposamena abenduaren 7, astelehenerako da. Egun pasa, goizeko 10etatik arratsaldeko 18etara. Animatu ezkero, bidali mezua: meatzaldea@aek.org\n10:00etan Muskizeko BBK ondoan dagoen bus geltokian.\n10:15etan, Ortuellako Manfer ondoan dagoen bus geltokian.\nMendi Irteera...Piko La Kruzera!\nBerbalagunok bagoaz mendira! Santurtziko Berbalagunek proposatu dute ekintza hau eta guk haiekin joatea pentsatu dugu. Beste eskualdeetako berbalagunak ezagutzeko aukera, mendiaz gozatzearekin batera.\nIrteera igandean (azaroak 15) izango da. La Reinetatik Piko la Kruzera abiatuko gara. Egun horretan arropa erosoa jantziko dugu, euritarako zira, bokata eta ura sartuko ditugu motxila barnean eta kirol apur bat egingo dugu.\nHona hemen argazki batzuk. Eta tontorrean ateratako beste batzuk.\nKale Perkusio tailerra\nKALE PERKUSIO TAILERRA daukagu Abanton!! Axola Euskara Elkartearen eskutik!!\nNoiz? Azaroaren 18 eta 25ean.\nNon? Kultur Aretoan (Gallarta)\nOrdua: 19ak aldera\nErritmo afrikarrez gozatu nahi baduzu, barruan daukazuna askatzeko gogoa badaukazu... parte hartu tailer honetan. Izena eman lehen bait lehen!!\nIzena emateko epea Azaroaren 16an, honako helbide hauetan:\nGure eguneroko bizitza arinegi doalako, ez daukagulako ia lasaitzeko uneri, barre egitea oso osasuntsua delako... EMAN IZENA! Kopurua mugatua da, beraz, arin ibili!!\nOrtuellako Euskara zerbitzuan edo e-posta bidez: meatzaldea@aek.org\nData: Azaroaren 17 eta 24an\nOrdua: 18:30etatik 21:00ak arte.\nLekua: Sagrada Familiako Haurtzaindegian (APNABI)\nBerbalagunen... gero eta gehiago!\nEuskal kabareta Meatzaldean!\nAzaroaren 6an, Ortuellako Gorbeia Aretoan, 20:00etan. Sarrerak salgai ohiko tokietan eta egunean bertan, takilan.\nKabareta, komedia, musika eta poesia uztartzetik sortu da Bilbon otsailaren 26an estreinatu zen «Mirande Kabareta», Edorta Jimenezek buruan zerabilen ideia bati jarraituz osatu duten antzezlana. Izan ere, Andima Ibiñagabeitiak Jon Miranderi idatzitako gutun bat du abiapuntutzat, zehazki, bertan azaltzen den galdera bat dela-eta: noizko euskal kabareta? Jimenezek politikoki zuzena ez den testu bat idatzi zuen, eta Galder Perez eta Ane Zabalaren laguntzarekin antzeztuko du.\nXX. Euskararen Astea, Muskiz!\nAzaroak 2 , astelehena\n10:30etan Eskolen Arteko Topaketak, San Juan Plazan. Bertso eta kanta batzuen ostean, dantza-plaza Patxi Perez eta Konpainiarekin\n19:00etan Karaoke lehiaketa, Meatzari Plazan. Ezinbestekoa mozorrotuta joatea. Sari edarrak egongo dira\n10:30etan, 15:30etan eta 19:00etan "Sukalde Kontuak" filma, Meatzari Aretoan\n11:00etan eta 17:30etan "Ipar gazi - Hego geza", bidaien inguruko diaporama, bizikletan bidaiatzen duen familia baten kontakizunak. Gatzegunean\n10:00etan "Betizu izar artean" filma, Meatzari Aretoan\n15:30etan "Baloia" filma, Meatzari Aretoan\n19:00etan Bizkaitarrari Omenaldia, Ortze tabernan\n10:00etan eta 11:30etan "Kika Super Sorgina" filma, Meatzari Aretoan\n17:30etan eta 19:30etan Pirritx eta Porrotx, Meatzari Aretoan\n22:30etan Esne Beltzaren Kontzertua, Meatzari Plazan\n19:00etan Euskarazetamol. Ez Dok Hiru: Patxo Telleria eta Mikel Martinezen azken pilula! Bikaina!\n10:00etan Mendi Martxa. Meatzari plazatik aterako da.\n14:30etan Bertso-bazkaria, Meatzari Jatetxean. Bertsolariak: Jon Maia, Jokin Castaños eta Unai Gaztelumendi. Eman izena!\nX. Sagardo Eguna. Gallartan\nUrtero bezala, Meatzaldeko Harrigorria Dantza Taldeak, Sagardo Eguna ospatuko du, Gallartan, urriaren 24an. Aurten hamargarrena ospatzen dute eta guztiok gonbidatuta zaudete! Hemen duzue egitaraua:\n13:00etan KIRIKOKETA BESTA,irrintziak, adarrak eta txalaparta. Ondoren, sagardoa egingo da antzina egin ohi den moduan. Jarraian, dantza-taldeko neskek muztioa eskainiko diete ikus-entzuleei.\n18:00etan Iparraldeko Herri kirolak. 10. urteurrena Gallartako Harrizulatzaileak. Gazteen eta adinekoen arteko lehia.\n19:30etan TXALAPARTA erakustaldia: Zugarramurdi(Sestao), Meatzaldeko Harrigorria(Gallarta), Haladzipo(Barakaldo), Espela(Trapagaran), Baionako Txalapartariak(Baiona).\n20:30etan Euskal Herriko Musika kontzertua:\nJON GARMENDIA ETA IÑAKI PLAZA (Diska berria: 20 Hartz Proiekt)\nEgin zaitez berbalagun!\nNATURKULTURA 2009 Urriak 17, larunbata, 10:00 - 23:30 Polígono de San Juan (Muskiz) “Ingurumena kontserbatzen eta gizarte bidezkoagoa, solidarioagoa eta iraunkorragoa sortzen lagunduko duten ohitura arduratsuetan oinarritutako kontsumo kontzientearen alde lan egitea da ekimen honen helburua”.\nHaurrekin hitz egiten hasteko, jolasteko, abesteko... mila aukera daude eta Meatzaldean hauxe daukagu:\nOrtuellan, azaroaren 11n, 14:300etan Ortxartaga H.H.\nMuskizen, arazoaren 17an, 19:00etan Gaztegunean.\nAsteburu honetan hitzordu galduezina daukagu Abanto-Zierbenan!\nJarraian duzuen ekintzen programa:\nbertso bazkariko argazkiak!\nhemen dituzue bertso bazkariko argazkiak, 60 lagun inguru elkartu ginen pasa den larunbatean; eguerdian bertso poteoa herritik eta ostean ortuellako frontoi txikian bertso bazkaria, gehiago kuxkuxeatu nahi baduzu klikatu hemen!\nuda heldu da eta urtero bezala etenalditxo bat izango dugu indarrak berrizteko eta irailean berriro martxan jartzeko. Zaudeten lekuetatik gogoratu bidali behar duzuela zuen postala edo argazkia irailaren 25 baino lehen lehiaketan parte hartzeko! informazio+ hemen\nLanaldi erdiz, jardunaldi osoz aritzeko aukera. 2009ko urritik hasita 2010ko ekainera arte (luzagarria), Meatzaldeko Berbalagun programaren mintzapraktika taldeak, kultur ekintzak, publizitatea eta koordinazio lanak antolatu eta gauzatu beharko ditu. Berbalagun egitasmoaren helburua euskaldunei eta euskara ikasleei erabilera eta praktika guneak eskaintzea da.\n• Euskalduna izatea.\n• Informatikari buruzko oinarrizko ezagutza.\n• Talde dinamizazioan eta antolaketan esperientzia\n• Meatzaldekoa izatea.\n• EGA titulua edo baliokideak.\nInteresdunok bidali zeuen curriculumak IRAILAREN 4a BAINO LEHEN ondoko helbidera. praktikatu@aek.org Erreferentzia: meatzaldeko berbalagun\n2009ko transmisio-kanpainan banatutako KU-KU gida lantzeko\nLAGUNDU ZURE SEME-ALABEI EUSKARAREKIN\nuztailaren 1ean, 10:45ean Ortuellako BHI institutuan\nNOLAKO TAILERRA: PRAKTIKO ETA DINAMIKOA\nHARTZAILEAK: HAUR TXIKIEN GURASOAK (edo aiton-amonak)\nDEITU 946640200(40) TELEFONORA IZENA EMATEKO!\nArgazki tailerreko azken saioa\nAzken saioa, datorren asteartean, ekainaren 30ean, burutuko da Ortuellako Aek euskaltegian. Bertan, ateratako argazkiak aztertzeaz gain, nola manipulatu ikusiko dugu.\nAurreko saioetako info+\nMasaje tailerra bueltan dator!!\nAdi! hilabete hasieran masaje tailerrak izan zuen arrakasta ikusirik, berriz ere errepikatzea erabaki dugu, oraingo honetan aurpegiko masajeak izango dira!! beraz, animatu zaitezte eta etorri:\n19:00etan Ortuellako Gorbea aretoan\natzo eman genituen pista batzuk bidaia merkeak sarean lortzeko, jarraian duzue laburpena helbide eta adibide batzuekin. ah! eta ez ahaztu, udan zauden lekutik bidali postal edo argazki bat lehiaketan parte hartzeko! argibide gehiago hemen\nKastron ere euskaraz!\nMeatzaldeko berbalagun batzuk Kastrora joan dira bizitzera eta hara!! Kastroko batzuekin bildu eta berbatalde bat sortu dute! Euskal Herriz kanpoko lehenengo berbataldea. 6 dira, argazkiko 5 neskak eta mutil bat. Aurrera bada Kastroko berbataldea!! Kastron ere euskararen alde!!!\n-Ekainaren 16an, asteartea, 20:00etan Ortuellako Aek euskaltegian Argazki tailerrarekin jarraituko dugu Asier Arroita maisuaren eskutik.\n-Ekainaren 17an, asteazkena, 20:00etan Ortuellako La Bella Piazza jatetxean, arkupean (Los Arcos), merkeago bidaiatzen ikasteko aukera izango dugu, bidaia merkeak sarean topatzen irakatsiko digute gure Saioak eta Jabi Santamariak.\n-Ekainaren 18an, osteguna, 19:00etan Muskizko Gaztegunean Taper Sex tailerra! lotsa gainditu eta etorri sex-shop batean topatzen dituzun produktuak kuxkuxeatzera!!\nekainaren 26an izango da muskizko gatika tabernan. Informazio gehiago hemen\nbertara joan nahi baduzue, eman izena lehen bait lehen. IZENA EMATEKO AZKEN EGUNA BIHAR.\nIzena emateko, bidali e-posta bat meatzaldea@aek.org helbidera eta esan ea zer nahi duzuen jateko, haragia ala arraina. Espabilatu, animatu eta etorri!!!\nBihar, ostirala, txorizada eta talo tailerra izango da gallartako txosnagunean 20:00etan Berbalagun eta Axola Euskara Elkartearen eskutik. Animatu eta hurbildu txorizo gozo-gozoa jatera!!\nTRAPAGARANEN LONJERO EGUNA\nLarunbatean, Trapagarango San Gabriel auzoko jaien baitan Lonjero Eguna ospatu dute Trapagarango gazteek; info+ hemen\nArgazki tailerra, hasi eta aurrera!\nAsteartean argazki tailerreko saio teorikoan 10 lagun inguru bildu ginen, bertan ikasi genituen makinaren atalak; diafragma, obturadorea, sentsibilitatea eta haien erabilera. Ikasi genuen argazki bakoitzaren balioa, argazkiaren helburu psikologikoari erabilera teknikoa ematen...\nHona hemen, hortarako erabili zen materiala: HEMEN\neta gogoratu, hau ez dela amaitu, datorren asteartean 20:00etan klase praktikoa izango dugu, berriz ere Ortuellako euskaltegian. Argazki makinak hartu eta denak kalera!! animatu eta etorri!\nMasaje ikastaroa, arrakastatsua\nHona masaje ikastaroko argazki gehiago: HEMEN\naurrera begira, beste saio bat egitea pentsatzen hasi da talde masajezalea, beraz adi!!!\nArgazki Lehiaketako Oinarriak\nIaz bezala, aurten ere, uda osoan zehar argazki eta postal lehiaketa egingo da meatzaldean, hona hemen, lehiaketaren zehaztasunak:\nOporretako argazki edo postal bidali behar da.\nArgazki edo postalean euskarazko testu labur bat idatzi behar da.\nIzen-abizenak eta bere helbidea gutunazal batean jarri behar dira.\nGutunak bidaltzeko epea ekainaren 26tik irailaren 25era bitartean izango da.\nGutunak Ortuellako Kriseilu Euskaltegira, Lasagabaster 9. 48530-Ortuella, bidali behar dira.\nSari banaketa Ortuellako Euskal Jaietan burutuko da:\n1. Saria: 200 euroko asteburuko egonaldia bikote batentzat\n2. Saria: Argazki makina digitala (asko jota, 175 eurokoa)\n-Ez da egilearen izena ezagutuko.\n-Argazki edota postalaren orijinaltasuna (polita, sentimendua, errealismoa…) baloratuko da: 0-5 puntu.\n-Testuaren lanketa, irudimena, idazkera: 0-5 puntu\n-Testuaren eta argazkiaren arteko lotura (esanahia):0-5 puntu\n-Beraz, postal edo argazki batek gehienez 15 puntu lortu ahalko ditu eta gutxienez 0.\nEkainean ARGAZKI TAILERRA\nEKAINAK 9-20:00etan Kriseilu Aek euskaltegian\nEKAINAK 16 -20:00etan Kriseilu Aek euskaltegian\nSAIO PRAKTIKOA KALEAN\nEKAINAK 30 -20:00etan Kriseilu Aek euskaltegian\nATERATAKO ARGAZKIAK IKUSI ETA AZTERTU\nEkarri zure argazki makina!!\nAnimatu eta zatozte lagunartean afarira, sekulako giroa izango da!!\nNola bidaiatu merke-merke? Tailerra\nProposamen bat daukagu zuentzat:\nkafe tertulia: zelan prestatu zure bidaia merke merke!\nbidaia merkeak interneten bitartez antolatzeko argibideak.\nnon? la bella piazan pizzerian (gero geratu ahal gara hor afaltzen)\nnoiz? ekainaren 17an (asteazkena) 20etan\nbete jarraian dagoena eta berbidali hona: meatzaldea@aek.org\n1)nora bidaiatu nahi duzu? -EH -Frantzia -Espaina -Europa -Beste kontinente batera\n2)zenbat denbora? -asteburu pasa -aste bat -egonaldi luzea\n3)nola? -familia -bikotea -bakarrik -lagunekin\n4)nola? -Hegazkinez -Kotxez -Bizikletaz -Trenez\n5)aurrekontu maximoa __________€\nUdako ikastaroak 2009. Garena ikasteko biderik laburrena\nAEK-k dagoeneko zabalik du matrikula epea udan euskara ikasi nahi duen ororentzat, aukera ezberdinak eskaintzen dituelarik euskaltegi eta barnetegietan. Ikastaroak uztailean, abuztuan edota irailean izango dira herri euskaldunetan kokatutako barnetegietan eta AEKren euskaltegietan.\nZuberoako euskalkia ikasteko ikastaroa\nBerdez agertzen diren ekintzak, berriak edo aldaketa jaso dutenak dira;\nlas carreras jaietan!\n17:00 APAR JAIA Las Carrerasko pilotalekuan.\n19:00 - 22:00 “SAMASIKU”\n19:30 txokolatada. 23:30 “LOS PALMERAS” San Lorenzo auzoan.\n23:30 “GATIBU” taldearen kontzertua, eta “HAITZAMA” taldearekin.\n12:00 - 14:00/16:00 - 18:00 Umeentzako parkea.\n12:00 - 14:00 Herrialdeko dantza-erakustaldia.\n14:00 Geure nagusientzako luncha.\n14:30 Paella-jana pilotalekuko zelaietan.\n18:00 Primerako JAITSIERA.\n19:30 txorizo- eta odoloste-jana.\n24:00 “ESMERALDA” orkestraren dantzaldia.\n11:00 Haurrentzako tailerrak.\n12:00 Jaunartzeak eta dantza-alardea 13:00 San Pedro koru mistoaren kontzertua elizan.\n18:00 Poxpolo, Mokolo eta Konpania.\n19:30 Arkumea erreko da.\n19:00 - 22:00 “EROETXE” txaranga.\n19:30 txorizo eta odoloste jana\n20:00 OTXOTE MUÑATONESek\n23:30 Kontzertua“SEXTY SEXERS”, “LAIOTZ” taldearekin / “DANTZA ALAI” taldearekin, SanLorenzo auzoan.\n11:00 ALDATZ GORA TXISTU TALDEA txistularien kalejira.\n12:00 - 14:00/16:00 - 18:00 Umeentzako parkea\n16:30 IV. Tiragoma Txapelketa.\n18:00 BatuKa dantzak.\n19:00 - 22:00 “SUGARRI” taldearekin.\n19:30 “LA LOTERÍA” antzezlana.\n24:00 “NUEVO TALISMAN SHOW”.\n10:00 Ingurumenaren aldeko V. Argazki Rallya.\n10:00 Sendabelarretan joateko irteera.\n11:00 Muskizko Jarraitzen Dugu Txistu Taldearekin.\n11:00 - 14:00 Eskumuturreko tailerrak.\n13:00 Herri-Kirolak. 18:00 Idi-probak.\n19:00 - 21:00 RASPU karaoke alaitsuarekin.\nOrtuellako jaiek aurrera segitzen dute...\n...ostiralean (maiatzaren 15ean) Zarama eta Trikizioren kontzertuak izango dira\neta igandean (maiatzaren 17an) paellada mundiala! ortuellan. BerbaLagunok gurea egingo dugu!!\nLarunb atean, maiatzaren 16an\nILUNPETAN antzezlana izango da Muskizen, komedia beltz honetan artista baten eta bere bikotearen gorabeherak kontatzen dira.\n20:00etan Meatzari aretoan\nAEKren mintzapraktika egitasmoetan (berbalagun, m...\nUdako ikastaroak 2009. Garena ikasteko biderik lab...


Barne-turismoko plana - Bizkaia.eus\nBizkaiko herrietan mugimendua, jarduera, kultura eta kontsumoa sustatzeko barne-turismoko plana.\nBizkaiko eskualde guztietan erosteko eta gozatzeko errazak diren proposamen iradokitzaileak dituzten ehun plan inguru bultzatzea.\nWeb-plataforma baten bidezko sustapena eta merkaturatzea.\nKoronabirusaren krisiak eragindako konfinamenduaren ondoren, familian, haurrekin, bikotean edo taldean gozatzeko plan idealak.\nProposamen tematikoak: kultura, gastronomia eta tokiko produktua, azokak, kirola, natura/paisaia, ekitaldiak, etab.


Kontsumo-arloko erreklamazioak, kexak eta salaketak - Eusko Jaurlaritza - Euskadi.eus\nErreklamazioa, kexa edo salaketaren aurkezpena\nKontsumitzailea edota erabiltzailea bazara eta enpresa edo profesional batekin arazo bat badaukazu, aurkez ditzakezu honako idazki hauek:\nKontsumoko erreklamazioa: idazki bat da Administrazioari jakinarazteko zure eskubideak edo interes partikularrak urratu direla ondasun bat erosterakoan edo enpresa, merkataritzako establezimendu edo zerbitzu-emaile baten zerbitzua jasotzerakoan. Erreklamazio horren bidez, hau eskatzen da: kontratuaren xedea betetzea, ordezkatzea edo horren ordaina ematea, adiskidetasuneko akordiorik lortu ez bada.\nSalaketa: egintza bat da Administrazioari gertakari bat kontsumoaren alorreko administrazioko arau-hauste bat izan daitekeela adierazteko. Administrazioak, ikuskapen- eta kontrol-zerbitzuen bidez beharrezko egiaztapenak egin ondoren, beharrezko erabakiak hartu edo zehapenak jarriko ditu, jarduera arau-hausleak zuzendu eta prebenitzeko.\nKexa: idazki bat da enpresari jakinarazteko kontsumitu duzun ondasunarekin edo eman zaizun zerbitzuarekin gustura ez zaudela, ezer eskatu gabe. Kontsumobidek jasotako kexak kexaren helburu diren enpresei jakinaraziko zaizkie eta, hala badagokio, baita sektorea ikuskatzeaz arduratzen den erakundeari ere.\nKontsumoko arloko erreklamazioak nola egin\nKontsumoko erreklamazioa, kexa edo salaketaren aurkezpena\nKontsumitzailea edota erabiltzailea bazara, kontsumoko erreklamazioa, kexa edo salaketa aurkez dezakezu. Egin dezakezu:\nOnline, interneten bidez identifikatu ostean.\nKontsumobideren lurralde-zerbitzuetara (dagokiona): Araba, Bizkaia edo Gipuzkoa.\nZure bizilekuari dagokion Kontsumitzaileen Informaziorako Udal Bulegora (KIUB).\nKontsumitzaile edota erabiltzaile den edonork, hots, enpresa, profesional, merkataritzako establezimendu edo zerbitzu-emaile batengandik azken hartzaile gisa ondasunak edo zerbitzuak eskuratu dituen edonork.\nEz zara kontsumitzailea, baldin eta produktu, ondasun edo zerbitzu bat eskuratu eta ekoizpen edo merkaturatze prozesu batean edo zerbitzuak eskaintzeko prozesu batean integratzen baduzu, nahiz eta prozesu horrek zuzeneko mozkinik ez izan.\nAraudia 1/2007 Legegintzako Egegintzako Errege Dekretua, azaroaren 16koa, Kontsumitzaileak eta Erabiltzaileak Defendatzeko Lege Orokorraren eta beste lege osagarri batzuen Testu Bategina onartzen duena [es] Araudia 6/2003 Legea abenduaren 22koa, Kontsumitzaileen eta Erabiltzaileen Estatutuarena Araudia 2/2012 Legea, otsailaren 9koa, Kontsumitzaileen eta Erabiltzaileen Estatutuaren 6/2003 Legea aldatzekoa 142/2014 Dekretua, uztailaren 1ekoa, Kontsumoko erreklamazio-orriei eta kontsumitzaileen eta erabiltzaileen kexa, erreklamazio eta salaketei erantzuteko prozedurari buruzkoa\nSantiago hiribidea, 11. 01002 Vitoria-Gasteiz.\nTelefonoa: 945 06 21 61\nFaxa: 945 06 21 42\nPosta elektronikoa: kb-araba@kontsumobide.eus\nRecalde zumarkalea, 39 A - Behea. 48008 Bilbao\nTelefonoa: 94 403 15 00\nFaxa: 94-403 19 67\nPosta elektronikoa: kb-bizkaia@kontsumobide.eus\nEaso kalea, 10 5.a 20006 Donostia / San Sebastián\nTelefonoa: 943 02 25 47\nFaxa: 943 02 25 72\nPosta elektronikoa: kb-gipuzkoa@kontsumobide.eus\nKontsumoko erreklamazioa, kexa edo salaketaren aurkezpena: 0003701\nErreklamazio bat aurkeztu nahi baduzu, erreklamazio-orriak edo zeure burua identifikatzeko aukera ematen duen edozein euskarri iraunkor erabil ditzakezu. Internet bidez ere egin dezakezu.\nHonako hauei buruzko datu guztiak adierazi behar dira:\nErreklamatzailearen datuak (izena, helbidea, NANa/pasaportea, telefono-zenbakia, posta elektronikoa…), baita erreklamazioa aurkeztu nahi zaion establezimenduarenak ere.\nGertaera non izan den.\nErreklamatu nahi diren gertaeren zehaztasunak: behar bezala identifikatu behar da produktua edo zerbitzua (prezioa, eroste-eguna…).\nPretentsioa edo eskaera. Azalpen argi eta zehatz bat, zer lortu nahi duzun adierazten duena: produktua entregatzea, itzultzea, ordezkatzea edo konpontzea; obra edo zerbitzua amaitzea, eta, hala dagokionean, diru-kopuru bat.\nAgiri edo frogen zerrenda, erreklamazio-orri originalarekin batera.\nErreklamazioarekin batera, honako hauek aurkeztu behako dituzu: faktura edo ordainketaren egiaztagiria, kontratua, informazio-liburuxkak, berme-agiria edota gertakariak balioesten laguntzen duen beste edozein froga edo dokumentu. Dokumentazio hori guztia kopia arruntean aurkez daiteke, baina jatorrizkoak gorde beharko dituzu, alderatzeko eskatzen badizkizute edo.\nSalaketa edo kexa bat aurkeztu nahi baduzu, egin dezakezu erreklamazioak egiteko formularioa betez edo internet bidez.\nOnline formularioa betetzean arazo tekinoren bat badaukazu:\nDeitu 945.06.21.40 telefonara. Ordutegia: Astelehenetik ostiralera, jaiegunetan izan ezik, 8.30etik 14.00etara.\nEdo bidali email bat: kontsumobide@kontsumobide.eus\nKontsumoko erreklamazioa egiteko eredua\nEstablezimenduan erreklamazio-orria lortzen ez baduzu edo salaketa bat edo kexa bat aurkeztu nahi baduzu, erabali idazki-eredu hau.\nKontsumoko erreklamazioa egiteko eredua (pdf , 131.72 KB)\nAlameda Rekalde kalea, 39 A - Behekoa. 48008 Bilbao\nEaso kalea, 10 5.a 20006 Donostia/San Sebastián\nTeléfono: 943 02 25 47\nAstelehenetik ostiralera, 8.30tik 14.00ak arte.


Txitxi-burruntzi ezkeroz, laister zan Kristauen garizuma. Ta Lizardi'n Izartxo'ren ezkontza aurrera bait zeramaten, eta Erko ere uste ortan sendo bait zebillen, Kalagorri'ra joateko asmotan asi ziran danak.\nJakiña bait zuten, Izartxo'k, ezkon-aurretik, batayoa artu bear zula. Ta Jesukristo'ren ikurton aundi au Kalagorri'n, bertako gotzayaren eskutik artu nai zun lzartxo'k, oi zan gertaera ta ospe aundiarekin artu ere.\nPasko aurreko gaba ospetsuan batayatzen ziran Kristaugayak. Eta berrogei eguneko garizumaren adar luze orreri lotu izan bear zuten, asmo ori zuten guziak.\nAusterre egunean asten zan aro saindu au; eta bertan egon nai zuten, egun artarako, gazte maite-minduak.\nZaldiz abiatu dira bi gazteak. Eta ayekin batean eta era berean, lzartxo'ren gurasoak ere. Pozik lotuko lirake bideari Aritz eta Usoa ere, bañan, zaldiz joateko zarregi. Egingo al zuten, egin laister Bidasoa'ko kaltzada ura, zaldi-gurdian sartuta, bereala joateko.\nLizardi'n geratuko ziran beurek, bitartean, aren zai eta ango lanetan, Xinko ta Xanko umeen lagun. Lan aundirik ere ez aro artan bestalde, etzitzayen neketsuegi egingo bertako egoera.\nZaldiz ondo oitu gabea Izartxo, ainbeste orduko ibiltze luzeak ipur-masaillak minberatzen asi zizkion. Etzan artaz asko oroitzen bañan. Barruko poza aundi batek kanpoko neke guzi oik antz-arazten bait-zizkion.\nBai, Kalagorri'ko erri miraritsu artan zitun Izartxo'k eta irudimena, eta gogoa, eta biotza eta barruko asmo guziak; Kalagorri'n eta bertako gauz arrigarri guzi ayetan...\nKalagorri Kristau-erria zan..., eta ainbeste ta ainbeste gauz entzun izan zitun giza berexi ayetaz...! Uso, egazti miraritsu ayek ere artarako bidean igarotzen ziran emendik... Eta alako erri polita ere zala esan zioten, gero...! Eta ango garizumako elizkizunak....! Ango Paskoaren ederra, batayoaren aundia, ezkontzaren eztia, Erko'ren betiko maitea...\nEta gauz aundi oyek gogoko almenak pozten zitzaizkion bitartean, gorputzeko sentsumen guziak ere igerika bezela zebiltzkion, baranoko ikusterre zoragarriaren barna.\nOrduko, bizia mugitzen asia bait zan inguruko baso aundietan. Eta parrez ziruditen pago gizenak, beren muskil zurizka, aundi ta berealaxe lertu-bear ayekin. Musker-jantzia zabaltzen zijoazten aritz-tantayak. Eta landare guziak ñiñiko gizenak erakusten zituzten beren buruetan.\nOkilla ta kukuaren txintak ere eldu ziran noizean-noizik. Eta txioka zebiltzen inguruko txori guziak, kabigayen billa.\nEta ikuskai ta soñu ta usai berriok sumatzearekin bat, biotza lertzen zijoakiola, zirudion Izartxo'ri, ta beste bizitz berri bateren kimuak ernetzen eta azitzen zitzaizkiola bertan.\nIkusten zitunaz eta etzitunaz, milla galdeera egiten zizkion Erko'ri, galdera bakun eta zaillak egiten.\nAla, txutxu-putxuka eta berritsukeri utsetan iritxi ziran, noizbait, Kalagorri'ra, iru egunen buruan.\nAn, bi kristau-etxeetan jarri ziran, lanaren truk. Bere gurasoekin Izartxo, ta alboko beste batean Erko. Ango baratz, mazti, oliodi ta garitzak! Eriosuar lotu zan Xemein lanari..., ta landare ta igali guzien aziak altxatzen, eta lan guzien izkutuak ikasten zijoan. Muskilda ere ango jantzi, etxe ta tresneriaz arriturik zegoan.\nKalagorri etxe askozko erri aundia zan. Etxeak bata bestearen gañean, eta arresi aundi batez inguratuak zeuzkan. Eta mendi tontor bateren gañean, exerita bezela, patxaran zegoan, ala bere burua etsayengandik obeto zaindu lezakelakoan.\nEtsai asko izan bait zitun Kalagorri'k. Eta Keltak eta Sertori okerrenetakoak. Lur onak bait zitun esku-alde onek, emen lotu nai izan zuten ipar-aldetik eldu izan ziran Kelta izeneko gizon gorri ayek. Errex bota zituzten Euskaldunak beren menditik gizon basati ayek, eta baita goiko ibar guzietatik berantza bultza ere...\nErribera ta Erriotza'ko ordekatan etziran orren garaitu-erraxak izan, ordea; setatsu, gogor eta burniz jantziak bait zetozen. Euskaldunak burnia ezagutu ta izkillo ta era berriak ikasi zituztenean, bañan, gogor eraso ta beko ordekatik ere ilki ta jaurti zituzten.\nGeroago, guretzako gizonik galgarriena etorri zan Erroma'tik onara: Sertori. Au, Erroma'ko agintariekin aserre zegoala ta, Hispania'ko Iberotar ta Kelta guzien buru jarri bai, ta Hispania'n ziran Erromatarren aurka altxatu zan.\nOrdu onen begira zegozten gure inguruko Kelta amurratu guziak. Eta orain danak bat, eta izkilloz ondo jantziak, eta Sertori agintari aundi aren menpean dagoztela, gure aurkako guda zar ura berritu ziguten. Eta ala, Erriotza guzia kendu ere aren erri-buruu Oska ta Kalagorri'kin.\nEuskaldunak amorruz beterik gelditu ziran, eta Sertori arrayo areri ta Kelta bere lagun zital ayei al zuten oker guzia egiteko gogo biziakin.\nAla, beste buruzagi ospetsu bat etorri zan Erroma'tik: Ponpeyo. Au, Sertori ta bere Kelten aurka zetorren. Zorionez etorri ere. Ebero ibai ondora iritxi zanean, euskaldunak irten, arekin batu, ta sekulako astiñaldiak eman zizkien inguruko Kelta guziei.\nSertori'k Oska'n eman zun negu beltz ura. Eta Ponpeyo'k gure Iruñan, alde guzietatik, euskaldunez, ondo inguratua, eta gure mendietako egur, belar eta aberekiaz ondo ornitua.\nEmendik irten da, Sertori ta aren ordezko Perpena zirtzilla ta ayen gudaloste aundiak txautu zitun Oska'ko inguruan. Eta gure lurralde guzia, ayen menpetik kendu nairik, Kalagorri'ra etorri eta, egun luzeen buruan, emengo etsayak ere ondatu.\nEtzitun, ala ere, Kelta guziak menperatu. Gelditu ziran, oraindik, Euskaldunen sarkalderuntz, Kantabro izeneko Kelta sail ederrak, aski tenk geratu ere.\nPonpeyo'ren eraso eragilleak kikil-kikil utzi nunbait, ixillik egon ziran luzaro. Urteak dana antz-erazten omen, ordea, antzi zitzayen au ere, ta Bizkaiko euskaldunen aurkako lengo erasoa berritu zuten.\nEuskaldunak, ordun, bere auzo ta adiskide Erromatarrak deitu, ta ok sekulako gudal-ostekin etorri ta, urte batzuen buru, Mindio'ko mendi aundietan, azkeneko Kelta setatsu ayek ondatu zituzten.\nPakea dugu euskaldunak, arrezkeroz, Kalagorri'n eta bere inguru guzian, nagusi. Ta pakearekin eta lagun berri oekin gure erri aundi onek egin ditun irabaziak: etxe politak, joku-toki ederrak, kaltzada luzeak:, landare berriak, baratz joriak..., danetan ederrena, bañan, Kristautasuna.\nDone Pallo'k ekarri zigun au, orain berrogeitamar urte edo. Ura zan gizona ura! Jesukristo'k bat-batez eta arrigarriro bere bide onara biurtu zula ta, Aren mutillik zintzoena, arrezkeroz, biurturik, Aren Berri ona aldarrikatzen ibilli zan eta Asian eta Grezian eta Italian eta Hispanian eta gurean...\nGoiz guzian irun da irun naiko lan egin ondoren, gizakiak zijoazten atseden-olgetara joan da, an Jaunaren Berri ona aldarrikatzen zien.\nAsko biurtu zitun bide onara. Baita Kristau-bazkun polit bat eraiki ere. Eta ayetako kristaurik zuzen eta zintzoena bertako gotzai ta buru egin zun, berak Erroma'ra itzuli bear izan zunean.\nEtzun Neron'en sakailketak iñungo martirik egin Kalagorri'n. Ez eta Trajano'nak ere. Agintari zintzo eta gizaki otzaneko erria erruz azi zan Kristau-siñiste ta oitura berrietan.\nEta oraingo Adriano Kaiser'ren egun oetan, aundi, eder, elizkoi ta zoriontsu bizi da Luka gotzai agurgarriaren zaipean.


Gora aniztasuna! . Deia, Noticias de Bizkaia\nJuanjo. Olasagarre - Sábado, 1 de Julio de 2017 - Actualizado a las 06:00h\nEMATEN du Espainiako Erresuma gay (LBTI gutxiago) bihurtu dela. Gay bihurtu da PP;gay bihurtu da PNV;gay, PSOE;gay, Podemos;gay, Bildu;gay erregea;gay, La Sexta;gay, EITB “Gora aniztasuna!” aldarri. Behin baino gehiago entzun diot Pablo Echeniqueri “Espainia gizarterik ez-homofoboena” dela. Lehendabizikoan harritu egin ninduen baieztapenak;bigarrengoan zer pentsatu eman eta sumoak sortu, gauzak bere horretan, alegia, sinple, hartu eta uler-tzeko nire gabezia zio.\nBai? Gaytasuna onartzea ez da beste gauza batzuk ez onartzea konpentsa-tzeko modua? Guda Zibilaren kontuak ez garbitzea ez ote da Espainiako demokraziaren bekatu originala estaltzeko modu bat? Ala aniztasuna onartzeak beste aniztasun batzuen, euskal, katalan nazioak, ez onartzearen ordezkoa egiten du? Ala gaytasuna onartzeak bakarrik beste LGBTI mota batzuk, eskandalosoak, matxinoak, molestoak, ez onartzeko modua da? Gizarterik ez-homofoboena baldin bada, zergatik da halaxe? Ze, izan, badakit ederki asko, ez dela ez genetikaren ondorio, ez nortasun nazionalaren ondorio, ez gizartearen berezko ezaugarrien ondorio?\nZer egin dugu gaizki gayok horren erraz onar gaitzaten?\nAurreko eguneko manifestazioan Bilbon “gure harrotasuna ez da saltzen!” aldarria entzun nuen. Gustura egingo nuen aldarri nire edadeko bat horrelako bat oihukatzen ikustea erridikuloa dela aginduko ez balit nire lotsa euskaldunak. Baina hori da egin duguna, saldu;onar gaitzaten saldu dugu geure burua. Geure harrotasuna ospatzeko festa mundialak antolatzen dira, asteburu honetako World Pride-a Madrilen. Festak non gizarte osoak parte hartzen duen, festak non tabernariek diru asko irabazten duten, festak non gaytasuna, batez ere gaytasuna, gailen-tzen den. Festak bai, baina festa horiek ahaztu egiten dituzte marika txetxeniarrak, Ugandako LGBTI borrokalariak, homosexual arabiarrak, AEBtako lesbiana beltzak, eta abar eta abar. Festak bai, non pobrezia ezabatua dagoen. Merke saldu dugu geure burua onar gaitzaten. Zein unetan hasi ginen normalak izan nahian? Zein errotiko aniztasun falta estaltzen du zorioneko aniztasun horrek?


Proyectos - PBLday\nPROIEKTU IRABAZLEA: 1000€ko saria Orona Fundazio eskutikGURPILDUN AULKI ELEKTRIKOA MUGIKORTASUN MURRIZTUA DUTEN PERTSONENTZATIndustria Elektronikako Ingeniaritzan gradua, 3. maila\nProiektua: Mugikortasun murriztua duten pertsonentzako gurpildun aulki autonomoa. Karga prozesua eta motorra kontrolatzeko eta motorizatzeko sistema garatuagatik destakatua.\n2. PROIEKTU IRABAZLEA: Ekintzailetza sariaESKU, ITZULTZAILE DAKTILOLOGIKOA Ingeniaritza informatikoko gradua, 2. maila\nProiektua: Esku zeinurako itzultzaile praktiko, azkar, fidagarri eta eraginkorra. Hizkuntza daktilologikotik testura (eta alderantziz) itzultzen duen algoritmoa dauka.\nIKASLERIAREN SARIAELECTRIC SCOOTEREnergiaren Ingeniaritzan Gradua, 3. maila\nProiektua: Patinete elektriko baten diseinu eta fabrikazioa eta haren karga estazio lanketa.\nBIDEO ONENAREN SARIAMocca: innovative and environmentally friendly heating system.Industria Diseinuko eta Produktu Garapeneko Ingeniaritzan graduatua, 3. maila\nProiektua: Kategi eta tabernen kanpoalderako berogailu berritzaile lanketa. Ekonimia zirkularra sustatzen duen kontzeptua da, kafe hondakinak ongarri bihurtzen duen kafe-pellet-a.\nPROIEKTUEN ERAKUSKETA ETA LEHIAKETA\nGoiz osoan zehar 9 ingeniaritza graduetako 25 proiektu egon ziren ikusgai stand formatuan. Proiektu bakoitzak bere maketa, posterra eta bideoa zuen eta ikasleek proiektuaren nondik norakoak azaldu zizkieten gerturatutakoei.\nIrakasle talde multidiziplinar bat stand guztietatik pasatu zen proiektu guztiak baloratzera eta lau finalistak aukeratu ondoren, enpresetako ordezkarien epaimaiahaiak lau proiektu finalisten standak bisitatu zituen. Epaimahaia osatu zuten enpresak Orona, Ikerlan, Jema Energy eta Innobasque izan ziren. Enpresako epaimahaiak erabaki zuen sari nagusia (1.000€) eta ekintzailetza saria (500€) nori eman.\nBatxilergoko ikasleek ere standak bisitatu zituzten eta gehien gustatu zitzaien proiektua bozkatu ahal izan zuten (ikasleen saria). Proiektua aurkezteko egindako bideo onenak ere saria izan zuen, kasu honetan komunikazioan lan egiten duen pertsona talde batek osatutako epaimahai izan zen.\nBanda elastikoekin ariketak egiterakoan indarraren eta kalorien estimazioa\nBihurkin pneumatikoaren ezaugarrien analisia\nDrone bidezko posta zerbitzua\nKUNE: pasapure profesional baten berdiseinua\nMocca: innovative and environmentally friendly heating system.\nJostailu jasangarri baten diseinua, katapulta\nMini-eolikoak fabrikatzeko enpresa txiki eta ertain kooperatiboen partzuergo baten garapena\nRedesign of IKEA´s supply chain\nGurpildun aulki elektrikoa mugikortasun murriztua duten pertsonentzat\nNot Impossible Game\nSolaris: Solar panel purchase and management system\nGihar artifizial pertsonalizatu baten prototipo esperimentalaren garapena\nDesarollo de soluciones para pacientes con artritis crónica\nPBLDAY 2022 saria: 1000€ (Oronaren eskutik)\nBigarren saria: accesit ekintzailetza\nIkasleen saria: produktu sorta\nBideo oneraren saria: produktu sorta\nEpaimahaia osatzen duten enpresak hauek dira\nAna Julia Escalada, ORONA\nItziar Uribe, INNOBASQUE\nJon Crego, IKERLAN\nIosu Fernandez, JEMA Energy\n+34 943 794 700


Un nuevo concepto comercial // Merkataritza-kontzeptu berri bat ezagutzera gonbidatzen zaitugu\nAprovechamos uno de los artículos publicados en la web de Logikaline inspirado en nuestro trabajo como fuerza de ventas de Euskaltel.\nDenda bat irekitzerako orduan, erakusleiho polita duen ala ez soilik begiratu eta eseritabezeroak noiz agertuko zain gelditu gabe, Euskaltel Logikaline-ren sormenaz baliatu da merkataritza alorrean jarduteko.\nSalmenta puntuaren kudeaketan eskarmentua eta gaitasuna edukitzeak, talde lanarengarrantziak eta telemarketing-ak CRM sistema aurreratuaren bidez merkataritza-kudeaketarenkontzeptua eguneratzeko aukera ematen du.\nGaur egun, garrantzitsuena ez da bezeroa datorren ala ez zain egotea, baizik eta bezeroarieskuragai dituen instalazio berriak, zerbitzuak eta produktuak ezagutu eta dituen beharretarakomoldatutako erantzunak ezagutzeko aukera ematea.\nHorrela, Euskaltelek duen zerbitzu eta bereroarentzako arreta aukera zabalari salmenta-guneaera dinamiko, proactivo eta berritzailean kudeatzeko helburua gehituko zaio.\nPrevious post Landanet llega a Estella // Landanet Lizarrara iritsi da\nNext post Tutoriales de Euskaltel


Oroimen historikoa biltzeko ekimena sortu dute Olaberrian - Goierriko Hitza : Goierriko Hitza\nOroimen historikoa biltzeko ekimena sortu dute Olaberrian\nMarcelo Lasa Zeberio olaberritarraren gorpuzkinak iaz aurkitu zituzten, Lizarrustin.\nOlaberriko oroimen historikoa berreskuratzeko helburuz, lanean jarraitzeko asmoa dute olaberritarrek, eta ekimen batean gorpuztu dute. Edozein herritarrek parte har dezakeen talde bat eratu dute, eta deialdia egin dute Olaberriko Udalaren bitartez.\n1936ko gerrako gertaerak eta bizipenak, eta gerraosteko bizimodua eta oroitzapenak biltzea da egiteko nagusia. Bi modutara parte har liteke. Batetik, taldearekin bat egin eta han zehazten diren lanetan jardunez. Bestetik, gaiari buruz kontatzekoa duenak, oroimen historikoa aberasteko ekarpen hori eginez.\nTestigantzak emateaz gain, etxeetan egon litezkeen argazki zaharrak, ganbaran gordetako osagaiak edo gauzak emanez ere kolabora liteke.\nOrain arte jasoa ugaritzeko\nEgitasmoak sorburua Marcelo Lasa Zeberio olaberritar zenaren gorpuzkien aurkikuntzan du. 1936an, gerra piztu berri zela hil eta Lizarrustin lurperatu zuten, 17 urte zeuzkala. Iazko irailean aurkitu eta atera zituzten hezurrak, familiartekoen ekimenez.\nInformazio ugari eman dute harrezkero olaberritarrek, gerra garaikoa. Galtzen ezin zela utzi, eta talde irekia sortzea eta lanketarekin jarraitzea erabaki dute. Bi bide jarri dituzte kontakturako: telefonoz (648 055 688) edo postaz (olaberrikomemoriarenahotsak@gmail.com).


Ardi mutur beltz eta zuriak\n2019ko martxoaren 20a, asteazkena | Ordua Euskal Herrian 16:03:43\nKarrantzako haran isolatuan abeltzainek etxabere bakoitzetik arraza bat sortu dute. Arrazak gizakiak egiten baititu nahiz eta ingurune natural batera moldatuak izan. Hala dio Fernando Orozcok ere arrazen definizioan: "Arraza, hala nahi edo ez, gizakiak egin du, nahiz eta inguruak partehartzea izan duen arraza horren hautaketa naturalean". XXI mendearen hasieran gure arbasoek utzi diguten ondarea ezagutu eta baloratu beharko genuke. Montxina behia, ahuntz azpi gorria, karrantzar ardi mutur beltza eta mutur zuria, Enkarterrietako asto eta txakur billanoa ditugu bertako arrazak.\nMontxina ganadu suharra dugu, eraso egiten duen horietakoa. Neurri txikikoa eta gaztain kolorekoa. Egoera kritikoan dago. Ahuntz azpi gorria ere egoera kritikoan dago. Garaiera eskasekoak, buru sendo, bekoki zabal eta buztan motz eta arteza dute. Sabelaldea gorria dutelako deitzen zaie azpi gorri.\nKarrantzar ardi mutur beltza desagertzeko arriskuan dago, bost artalde besterik ez dira geratzen, guztira 250 buru. Mutur zuria aldiz, arriskutik kanpo dago. Bi ardi barietateak oso ardi bikainak dira esnetarako. Hauen esnea eta latxarenak soilik erabiltzen dira Idiazabalgo gazta egiteko. Latxa arrazako ardia baino handixeagoak dira, belarri handi eta eroriekin.\nEnkarterrietako astoa, atzerakadarik handiena jasan duen etxeko aberea da, gaur egungo mekanizazioa dela-eta. Egoera kritikoan dago. Altuera txikikoa da berau, gaztain kolorekoa edo beltza.\nAzkenik, Enkarterrietako txakur billanoa dugu. Txakur harrapariak dira, behi montxino basatiak harrapatzen ondo irakatsiak. Ile motz eta gogorrekoak, azal "atigratua" edo "barreatua" dutela esan genezake. Hainbat koloretakoak izan daitezke, zuri, beltz edo gaztain kolorekoak. Oso animalia preziatuak dira, Enkarterrietako Billanoaren Klub Nazionala ere eratu baita


Jazz kontzertuak Bilbon eta Donostian - Nontzeberri\nHasiera/MUSIKA/Jazz kontzertuak Bilbon eta Donostian\nJazz kontzertuak Bilbon eta Donostian\nBidebarrieta Kulturguneak Sara Serpa Quartet taldearen emanaldia jasoko du gaur Bilbao Distrito Jazz egitarauaren barruan, 20.00etan.\nAbeslari eta konposatzaile portugaldarra New Yorken bizi da une honetan. Sara Serpa Lisboako Musika Kontserbatoriora sartu zen, pianoa eta kantua ikasteko, eta bertan ezarri zuen bere musika hiztegiaren oinarria. Hitzik gabeko musika abestea, ohiko scat teknikatik haraindi, bere sorkuntza estiloaren parte ere bada. Bere konposizio lanek eta bere kantuak jarraitu beharreko norabidea eta eredua markatu dute jazz musikari gazte askoren artean.\nBeste aldetik, Frida Pipol taldeak kontzertua eskainiko du gaur, 20:00etan FNACen, 46. Heineken Jazzaldiko Tokiko Taldeen Hautaketaren barruan.\nFrida Pipol sei musikarik osatzen duten taldea da. 2002 urtetik beren musika eragin anitzak nahasten dituzte beren entseguetan, Errenterian (Gipuzkoan). Norberaren esperientziak uztartu eta gustu guztiei zukua ateratzea dute helburu, taldeak dioen bezala, elixir bikaina lortzeko.\nFrida Pipoleko musikariek errezeta moduan azaltzen dute beren musika: “33 cl groove (zaporea lortzeko), 20 cl funk giro on, 5 cl latino-hauts, 5 cl rock klasiko (jatorri-izendapenarekin), 2 cl jazz, bi hatz afro/reggae saltsa berezi eta 2.589 ordu entsegu”.\nFrida Pipolek, besteak beste, Gazteszena eta Tunk! aretoetan, Guardetxean, Rock Starren, Pagoan, Be Bopen, Zurriola Marítimon, Pasaiako festetan eta Sensorama Jazz Caféan (Madril) jo du.\nFrida Pipol ikusi eta entzutea ikuspegia zabaldu eta soinu original eta oparoz gozatzea da.\nGotzon Hermosilla: “euskararen presentzia anekdotikoa zen punk fantzineetan”\nGaitzerdi Teatroaren lanak ikusgai Bilbon


Prosertek, Latinoamerikako eta Karibeko merkatuari begira - SPRI\n13 urtarrila, 2016\nProsertek, Latinoamerikako eta Karibeko merkatuari begira\nEuskal fabrikatzaileak nazioartean hedatzen jarraituko du\nKonpainia Bizkaiko Santurtzi herrian finkatuta dago\nPortuko ekipamenduak fabrikatzen dituen Prosertek euskal konpainiak nazioartean hedatzearen aldeko apustuari eutsi eta, aurten bertan, Kolonbian dituen bulegoetatik abiatuta, produktuak Latinoamerikako eta Karibeko zenbait merkatutan zabaltzeari ekingo dio.\nBizkaiko Santurtzi herrian finkatuta dagoen enpresa honek 2015ean abiatu zuen mundu osoko 20 herrialdetara iristea ahalbidetu dion nazioartekotze-prozesua, eta berrikitan, Bogotan aldean ere finkatu da, bertako bazkide baten laguntzaz.\nKolonbiako hiriburuan dituen instalazioen bidez, taldeak gertuko arreta eskaini nahi die inguruko herrialdeetako bezeroei, AEBetako Houston eskualdeko hidrokarburoen negoziotik Txileko merkaturaino.\nGainera, fabrikatzailea oraingo sareari eusteko laguntzaile bila dabil Mexikon, Kuban, Panaman, Brasilen, Kolonbian, Ekuadorren eta Perun.\nEstrategia honi esker, konpainiak Latinoamerikako eta Karibeko fakturazioa bikoiztu nahi du hiru eta bost urte bitarteko epean.\nProsertek portuko ekipamenduetan espezializatuta dago, eta produktu manufakturaktuak diseinatu, ekoitzi, probatu, garraiatu eta instalatzeaz arduratzen diren 70 langile ditu.\nEra berean, ihes azkarreko kakoak, atrakatzeko defentsak, mutiloiak, zaldain autopropultsatuak, bidaiarientzako sarbideko zaldainak, atrakatzeko laguntza-sistemak, itsas-garabiak eta garabi-besoak bezalako salgaien kasuan, aholkularitza eta salmenta ondoko zerbitzuak eskaintzen ditu.